ئیمان مستەفا: نوسین شۆڕشە نوسەر شۆڕشگێڕ. – WTARIKURD\nئیمان مستەفا: نوسین شۆڕشە نوسەر شۆڕشگێڕ.\nنوسەر و ڕوناکبیر و دکتۆر نەوال زینەب، ژنێک لەوپەڕی بوێریدا. لەسەڵی 1931 لە گوندی کەفەر لە تحلەی شاری قلیوبیەی مسر لە دایک بووە، لە ساڵی 1955 بڕوانامەی بەکالوریوسی لە کۆلێژی پزیشکی بەدەستهێناوە، بەهۆی کارەکانیەوە خاوەن چەندان خەڵات و ڕێزلێنانە لە وڵاتانی جیهان، پێی خۆش بووە بە نەوال زەینەب، نازناوەکەی لەسەر ناوی دایکی بێت، بناسرێت.\nلە بیرەوەریە سەرەتاییەکانی نوسەر لە کتێبی (قضایا المرٲة المصریة) دا دەڵێ: کاتێ فێری نوسینی ناوی خۆم بووم بە دوایدا ناوی دایکم زینەب م دەنوسی، ڕۆژێک باوکم ئەو نوسینەی منی بینیووەو هاتوو نازناویی دایکمی سڕیەوەتەوە و ناوی سعداوی خستە پاڵ ناوەکەم. ئەم کردوەوەی باوکی بۆتە هۆکاری ڕقبوونەوە لە نازناویی سعداویی.\nنەوال لە بنەماڵەیەکی پارێزەر لە دابوو نەریت و کۆمەڵگایەکی پیاوسالاریی گەورە بوو، ئازارەکانی ژن و کچانی کۆمەڵگاکەی هەمیشە ئازاری داون و بۆتە هۆکاریی ئەوەی ببێتە داکۆکیکار لە ماف و ئازادیەکانی مرۆڤ بەگشتی و ژن بە تایبەتی. خۆی و هزری کراوەی و قەڵەمەکەی شۆڕشێکی گەورەیان لە کۆمەڵگای مسڕی و جیهانی عەرەبی بەرپا کرد، بیرو هزری ئەو هەمیشە بۆ ئازادی ژنان بوەو، پێی وابوە نیشتیمان کاتێک ئازاد و وشیارە کە خانمانی ئازاد و بەهێز بن. دەڵێ: ئازادی ژن و ئازادی نیشتیمان لێک جیا ناکرێتەوە.\nنوسەر هەمیشە جەنگاوە بۆ وشیارکردنەوەی کۆمەڵگاکەی و داکۆکارێکی سەرسەختی مافەکانی ئافرەتان بووە بە نوسینەکانی خزمەتێکی گەورەی کردووە بەو بوارە. هیچ بەرهەڵستکارییەک نەیتوانیوە بیوەستێنێ، هەڕەشەی کوشت و خستنە زیندانی و سانسۆرکردن و قەدەغەکردنی نوسیین و سوتاندنی کتێبەکانی، تەنانەت گۆشەی زیندانیش نەیتوانی بەر بە شۆڕشە فکری و ئەندێشەکەی بۆ بواری هۆشیاریی کۆمەڵگا کە خۆی دەبینێتەوە لە ئازادی ژنان بگرێت. کتێبی (بیرەوەریەکانی زیندانی ژنان) یەکێکە لەو چەندین پەرتوکی دانسقەیەی ئەم خانمە، کە زۆرینەیان وەرگێڕدراونەتە سەر چەندان زمانی تر.\nنەوال ی بوێر ژنێکە هاوشێوەی ئەستەمە، خۆی تەنیا بوو، بەڵام بە نوسینەکانی لە کۆمەلگایەکی چەندین ملوێن کەسیدا جەنگی دژی دواکەوتویی و چەقبەستویی بەرپاکرد و بە نوسینەکانی هۆشیارکردنەوەیەکی بەهێزی کۆمەڵگای عربی بوو، بەرامبەر بیریی پیاوسالاری و خەتەنەکردنی کچان و دژ بە سومبل کردنی ژنان بوە بە شەڕەف و شەرمە و عیبەوە. ژیانی هەمیشە لە نێو ناسۆریی و ئازاردا بوە. بێگومان ژنانی وشیار و شۆڕشگێڕی لە شێوەی نەوال جێگەی ترس و تۆقینی کۆمەڵگای پیاو سالاریە، بۆیە هەمیشە وانەکانی نەوال بە بەردەوام لە سانسۆرکردن و کپکردندایە. ئەو شۆڕش بوو، گەر خۆشی بەجەستە لەناوماندا نەمێنێت، بەڵام شۆڕشەکەی وانەکانی بەردەوامە.\nشه‌ریف هه‌ژاری: نەورۆز لە تێفکرینی نێوان ‘من و ئەبوبەکر کاروانیی و پڕۆفیسۆر کەیوان’، دا!


هێرشه ئاسمانییه‌كان له ئیدلیبی سوریا راده‌وه‌ستن دوای راگه‌یاندنی ئاگربه‌ست\nهێرشه ئاسمانییه‌كان له هه‌رێمی ئیدلیب راوه‌ستان هه‌ینی (2 ئاب) دوای ئه‌وه‌ی رژێمی سوریا رایگه‌یاند ئاگربه‌ستێكی په‌سه‌ندكردووه، به‌گوێره‌ی ئاژانسی فرانس پرێس.\nرژێم پێنجشه‌ممه ئاگربه‌ستێكی په‌سه‌ندكرد له هه‌رێمی ئیدلیب، كه به‌شی زۆری له‌ژێرده‌ستی ته‌حریر شامدایه و له‌وێ هێرشه ئاسمانییه‌كانی رژێم و روسیا و تۆپبارانه‌كان سه‌دان كه‌سیان كوشتووه له نیسانه‌وه، كه زۆریان مه‌ده‌نی بوون.\nئاگربه‌سته‌كه ئێواره‌ی پێنجشه‌ممه ده‌ستیپێكرد، به‌مه‌رجی جێبه‌جێكردنی رێكه‌وتنێك له‌نێوان توركیا و روسیادا بۆ سه‌پاندنی ناوچه‌یه‌كی هێوركردنه‌وه به‌ده‌وری هه‌رێمه‌كه‌دا.\nسه‌رۆكی رێكخراوی روانگه‌ی سوری بۆ مافه‌كانی مرۆڤ، رامی عه‌بدولڕه‌حمان وتی: "ئارامییه‌ك به‌وریاییه‌وه كه‌مێك پێش نیوه‌شه‌و هاته ئاراوه."\nوتی فڕۆكه سوری و روسییه‌كان چی دی نه‌ده‌بینران به ئاسمانی ئیدلیبدا بفڕن، له‌كاتێكدا "شه‌ڕ له‌سه‌ر زه‌ویش له هه‌موو به‌ره‌كاندا راوه‌ستا له چه‌ند كاتژمێری رابردوودا".\nسیستمێكی هۆشداریدانی پێشوه‌خته كه ناسراوه به سێنتری (پاسه‌وان) دواهه‌مین هێرشه ئاسمانییه‌كانی بۆسه‌ر خان شه‌یخون تۆماركرد، ته‌نها دوو خوله‌ك پێشئه‌وه‌ی ئاگربه‌سته‌كه ده‌ستپێبكات له نیوه‌شه‌ودا.\nئه‌م به‌رنامه‌ی پاسه‌وانه كه‌سانێك وه‌ك چاودێر به‌كارده‌هێنێت له‌گه‌ڵ تۆڕێك له چه‌ندین هه‌سته‌وه‌ر بۆ خه‌مڵاندنی ئه‌و جێگایه‌ی ده‌كرێته ئامانج كاتێك فڕۆكه جه‌نگییه‌كانی سوریا یان هاوپه‌یمانان هه‌ڵده‌ستن.\nئه‌و خه‌مڵاندنه‌ی به‌ده‌ستدێت، ده‌توانێت ئاژێره‌كان (سه‌فاره)ی هۆشداریدان بخاته‌كار له‌نزیكی ناوچه‌ی ئامانجه‌كه و هۆشداریش بنێرێت بۆ ته‌له‌فۆنه مۆبایله‌كان تا كاتی زیاتر بدات به دانیشتوان خۆیان بشارنه‌وه.\nسكرتێری گشتی نه‌ته‌وه یه‌كگرتووه‌كان، ئه‌نتۆنیۆ گوتێرێس، پێنجشه‌ممه هیوای خۆی ده‌ربڕی به‌وه‌ی ئاگربه‌سته‌كه به‌رده‌وامبێت و رایگه‌یاند كه نه‌ته‌وه یه‌كگرتووه‌كان له چه‌ندین هێرش ده‌كۆڵێته‌وه بۆسه‌ر ئه‌و داموده‌زگایانه‌ی نه‌ته‌وه یه‌كگرتووه‌كان پشتگیرییان ده‌كات و شوێنه مه‌ده‌نییه‌كانی تریش له باكوری خۆرئاوای سوریا.\nوته‌بێژێكی گوتێرێس له به‌یاننامه‌یه‌كدا به مه‌به‌ستی راگه‌یاندنی لێكۆڵینه‌وه‌كه، وتی: "لێكۆڵینه‌وه‌كه رووماڵی وێرانكاری یان زیانپێگه‌یاندنی ئه‌و داموده‌زگایانه ده‌كات كه له‌سه‌ر لیستی هێوركردنه‌وه‌ن و ئه‌و داموده‌زگایانه‌ش كه له‌لایه‌ن نه‌ته‌وه یه‌كگرتووه‌كانه‌وه پشتگیری ده‌كرێن له ناوچه‌كه."\nوتیشی: "سكرتێری گشتی داوا له هه‌موو لایه‌نه په‌یوه‌ندیداره‌كان ده‌كات هاریكاری بكه‌ن له‌گه‌ڵ ئه‌نجومه‌نه‌كه هه‌ر كه دامه‌زرا."\nسه‌رۆكی نه‌ته‌وه یه‌كگرتووه‌كان داوای رێگه‌پێدانی زیاتری هاوكارییه مرۆییه‌كان ده‌كات له سوریا\nچاودێرێك: تۆپبارانی سوپای سوریا 22 مه‌ده‌نی ده‌كوژێت له ئیدلیب


جێگری پارێزگاری نەینەوا دەڵێ، تا هەفتەی داهاتوو هەموو پۆستەكان یەكلا دەكرێنەوە و ئیدی كورد هەموو پۆستەكانی ئیستیحقاقی خۆی وەردەگرێتەوە. دەشڵێ، بارودۆخی شنگال زۆر خراپە، لیژنەیەكی باڵا پێكهاتووە و هەوڵەكانیش بەردەوامن بۆ گەڕانەوەی ئیدارەی شەرعی شارەكە، بۆ ئەوەی بارودۆخی شارەكە ئاسایی بكرێتەوە.\nكورد لە مووسڵ پۆستەكانی كە پشكی خۆیەتی وەردەگرێتەوە بۆ ئەو مەبەستەش دەستی بە گفتوگۆ كردووە، پۆستەكانیش زیاتر لە ناوچە كوردستانییەكانی دەوروبەری مووسڵ دەبن، بۆ ئەوەی خزمەتی خەڵكی ئەو ناوچانە پێ بكات، چونكە ئەو ناوچانە زیاتر كوردی لێیە لەگەڵ پێكهاتەكانی دیكە.\nدوای ئەوەی لە ساڵی 2014، تیرۆریستانی داعش پەلاماری پارێزگای مووسڵیان دا و داگیریان كرد، زۆربەی پۆستە ئیدارییەكانی پارێزگای نەینەوا چۆڵ كران.\nسیروان رۆژبەیانی، جێگری پارێزگاری نەینەوا بە "هەولێر"ـی رایگەیاند تا هەفتەی داهاتوو هەموو پۆستەكان یەكلا دەكرێنەوە و ئیدی كورد هەموو پۆستەكانی ئیستیحقاقی خۆی وەردەگرێتەوە و لە لایەن كوردەوە بەڕێوەدەبرێن.\nجێگری پارێزگاری نەینەوا گوتیشی:" لیژنەیەك لە ئەنجوومەنی وەزیران پێكهاتووە بە هەماهەنگی لەگەڵ حكوومەتی محەلی مووسڵ، ئەو لیژنەیە بەدواداچوون دەكات لەو كەمپانەی كە لە هەرێمی كوردستان هەن، ئەو ئاوارانەی كەلەسەر حەز و ئارەزووی خۆیان داوا دەكەن بگەرێنەوە ناونووس دەكرێن، بۆ ئەوەی بگەڕێندرێنەوە سەر ماڵ و حاڵی خۆیان.\nسیروان رۆژبەیانی، جێگری پارێزگاری نەینەوا ئاماژەی بۆ ئەوەش كرد:" بۆ ئاساكردنەوەی بارودۆخی شنگال لیژنەیەكی باڵا پێكهاتووە، هەوڵەكانی ئێمەش بەردەوامن بۆ ئاسایكردنەوەی بارودۆخی ئەو ناوچانە، چونكە بارودۆخی ئەو ناوچانە خراپە، ئێمەش وەكو ئیدارەی مووسڵ مامەڵە لەگەڵ ئەو ئیدارەییە ناكەین كە ئێستا لە شارەكە هەیە، كە ئەوەش هۆكارە بۆ خراپی رەوشی ناوچەكە، بەڵكو مامەڵە لەگەڵ ئیدارەی پێش هاتنی داعش لەو ناوچەیە دەكەین، چونكە ئەو ئیدارەی كە لە ناوچەكە دروست بووە ئیدارەیەكی نا شەرعییە، بەبێ ئیرادەی خەڵكی ئەو ناوچەیە دروست بووە.


Diplomatic Magazine | کێشەکانی ئەمریکا و تورکیا، ئەنجەرلیک وەک دەستپێک\nکێشەکانی ئەمریکا و تورکیا، ئەنجەرلیک وەک دەستپێک\nئەمریکا لەستراتیژدا سیفاتی جاڵجاڵۆکەی ھەیە ، سەرەتا " تەون "ەکە دروست دەکات ، بەس پەلەی نیە کەی نێچیرەکە دەکەوێتە ئەو تەونەوە .\nپێش ئەوەی گۆڕانکاری لەئێران بکرێت ، ئەبێت تورکیا گۆڕابێت ، ڕێگای گۆڕانکاری لەئێران بەتورکیادا تێپەڕدەبێت ، پلانی A تورکیایە و پلانی B ئێران ، ھەمووشی کەوتۆتە سەر سازشی تورکیا و ، ملدان بۆ داواکارییەکانی ئەمریکا .\nڕێگەگرتن لەبەکارھێانی بنکەی " ئەنجەرلیک " لەلایەن ئەمریکاوە ، بۆ لێدانی سەدام ، سەرەتای دوورکەوتنەوەی ئەو دوو وڵاتە بوو .\nلەچەند ڕۆژی ڕابردوودا ، تورکیا لەڕێگای گروپێک پارێزەرەوە جارێکی تر ھەوڵی دەستگیرکردنی کۆمەڵێک ئەفسەری ئەمریکی ، لەبنکەی ئەنجەرلیکدا ، بەتۆمەتی پشتگیری تیرۆر ، هەروەها داوا دەکەن ئەمریکا کەلوپەلە سەربازیەکانی بگوازێتەوە .\nلەدوای پرۆسەی ئازادی عێراق ، ئەمریکا گروپێک کۆنتراکتەری تورکی دەستگیرکرد ، تورەکەی کردە سەریان ، لەڕێگای ئیبراھیم خەلیلەوە دیپۆرتی کردنەوە .\nبنکەی ئاسمانی ئەنجەرلیک لە نزیک شاری ئەدەنە ـ تورکیا\nلە سەرەتای پرۆسەی ڕوخانی سەدامەوە ، ئەمریکا بەردەوام ڕێگەی داوە تورکیا سەرکێشی بکات لە عێراق و ناوچەکە ، بەس ئیتر گەیشتۆتە ئەو بڕوایەی کەئەوەی ڕێگرە لەبەردەم لەپلان و ستراتیژی ئەمریکا لەڕۆژھەڵاتی ناوەڕاست و ناوچەکە ، تورکیایە .\nکێشەکانی تورکیا و ئەمریکا ، بریتین لە :\n٭ دروستکردنی کێشە ، بۆ پلان و ستراتیژی ئەمریکا لەناوچەکە .\n٭ گەمارۆکانی سەر ئێران ، کەنیوەی نەوتی ئێران لەڕێگای تورکیاوە دەروات و ، کاریگەری گەورەی لەسەر ئابوری تورکیا دەبێت .\n٭ گومانی ئەردۆغان لەبێدەنگی ئەمریکا ، بەرامبەر ئینقلابەکەی ٢٠١٦ .\n٭ نزیکبوونەوەی تورکیا لە ڕوسیا .\n٭ تەسلیمکردنەوەی گولەن .\n٭ کێشەی ئیسرائیل و فەڵەستین .\n٭ پشتگیری کورد لەسوریا ، لەلایەن ئەمریکاوە .\n٭ دەستگیرکردنی قەشەکە .\n٭ لێکۆڵینەوە لەجموجۆڵی بانکی تورکی ، لەلایەن ئەمریکاوە ، تاوانبارکردنیان بەپێشێلی ھاوکاری ئێران ، گوێنەدان بەگەمارۆکان .\nقەشە ئەندرۆ برۆنسۆن\nمەرجی ترامپ ئەوەیە ، تاقەشەکە ئازاد نەکرێت ، ئەمریکا کارت لەدوای کارت بەکاریدەهێنێت ، کەزەحمەتە تورکیا بەرەگەیان بگرێت .\nتازە زەحمەتە پەیوەندی ئەمریکا و تورکیا بگەرێتەوە دۆخی جاران ، کێشەکان زۆرن ، ئاسان چارەسەرنابن ، بەڵام دوو ڕێگای ھەیە.\nتورکیا لەناوخۆدا لەڕووی سیاسەوە پەرتەوازەیەو کێشەیەکی زۆری ھەیە ، پارەیەکی زۆر قەرزدارە ، کە بۆ وەبەرھێنان وەریگرتووە ، بەم شێوەیە گرژیەکان بەردەوام بێت ، ناتوانێت بەئاسانی ئەو قەرزانە بداتەوە ، وا سەرقاڵ دەکرێت ئیتر ناتوانێت بەردەوامی بە جموجوڵەکانی بدات ، لەسوریا و عێراقدا دواتر ئێستا دوژمنەکانی تورکیا لە دۆستەکانی زۆرترن میسر ، سعودیە، یونان، ئیسرائیل، بەشێک لەوڵاتانی ئەوروپا. کە ھەموویان ھاوپەیمانی بەھێزی ئەمریکان.\nتازە زەحمەتە پەیوەندی ئەمریکا و تورکیا بگەرێتەوە دۆخی جاران ، کێشەکان زۆرن ، ئاسان چارەسەرنابن ، بەڵام دوو ڕێگای ھەیە:\nیەکەم ، تورکیا ئابورییەکەی لاگرنگە و داواکاریەکانی ئەمریکا جێبەجێدەکات و ، نابێتە کێشە بۆ بەردەم ستراتیژی ئەمریکا لە ناوچەکە .\nدووەم ، یان ئابوری خۆی لاگرنگ نیە و قۆچ گیردەکات لەقۆچی ئەمریکا ، ئەوەش بەزیانی خۆی تەواو دەبێتو ، خۆزگە بەسوریا دەخوازێت .\nدواجار دەبێت تورکیا خۆی ساغبکاتەوە ، یان بەرەی ڕوسیا ، یان ئەمریکا ، پاڵدان بەبەرەی ڕوسیاوە ، واتا چارەسەرنەکردنی تەواوی ئەو جیاوازیانەی سەرەوە و ، وێرانکردنی تەواوی ئابوری تورکیا و ، کۆتایی ئەردۆغان کێشەک


یۆرگن ھابرماس - ویکیپیدیا، ئینسایکڵۆپیدیای ئازاد\nمامۆستای زانکۆ، فەیلەسووف و کۆمەڵناس\nهابرماس ساڵی(۱٨ی حوزەیرانی ۱۹۲۹) له دوسلدورفی ئه‌ڵمانیا له‌دایك بووه و فه‌لسه‌فه‌ی له شاری هایدلبێرگ له ۱۹٦۱ بۆ ۱۹٦٤ خوێندووه و له شاری فرانكفۆرت له فه‌لسه‌فه و زانستی كۆمه‌ڵناسیدا مامۆستا بووه. ساڵی ۱۹۷۱ بۆ ۱۹٨۱ سه‌رۆكایه‌تی ئه‌نستیتۆی ماكس پڵانی له به‌شی لێكۆلینه‌وه‌ی زانسته كۆمه‌ڵایه‌تییه‌كان پێ سپیردرا. هابرماس سه‌ر به بەره‌ی دووهە‌می قوتابخانه‌ی فرانكۆرته. وه‌كوو زۆربه‌ی نوێنه‌رانی قوتابخانه‌ی فرانكفۆرت له‌گه‌ڵ به ده‌سه‌ڵات گه‌یشتنی فاشیسته‌كان له ئه‌ڵمانیا كۆچی كرد و دواتر گه‌ڕایه‌وه ئه‌ڵمانیا و له‌زانكۆی فرانكفۆرت ده‌ستی به وانه‌گوتنه‌وه له فه‌لسه‌فه و كۆمه‌ڵناسیدا كرد. سه‌رچاوه‌ی فه‌لسه‌فی هابرماس بریتین له (كانتیزم، هیگلیزم، ماركسیزم، مارتن هایدگەر).\n١ نه‌خشه‌ی هزری هابرماس\n٢ هابرماس و ماركس\n٣ هابرماس و مودێڕنیتە\nنه‌خشه‌ی هزری هابرماس[دەستکاری]\nهه‌رگیز بێلایه‌نانه خۆی له قه‌ره‌ی كێشه‌یه‌ك نه‌داوه، شێوازی مامه‌ڵه‌كردنی دیالێكتیکی مێژوویه؛ پێی وایه مرۆڤ لەم رێگه‌یه‌وە ده‌گات به ڕاستی. گۆڕانی کۆمه‌ڵگه له ژێر دوو پرۆسه‌ی راسته‌هێڵدا به‌ڕێوه ده‌چێت كه ئه‌وانیش كه‌لتور و دیالێكتیکه.\nله پێشه‌كی كتێبی تیۆر و پراكتیك (theorie and praxis) ساڵی 1963، هابرماس نووسیویه‌تی: مرۆڤ ده‌نوانێت كاره‌كانی بكات به سێ به‌شه‌وه :\nیه‌كه‌م: لێكۆلینه‌وه‌ی کۆمەڵناسی، فه‌لسه‌فی وكۆمه‌ڵایه‌تی.\nدووهه‌م: هه‌ڵسه‌نگاندنه‌كان لەباره‌ی ره‌وشی مرۆڤایه‌تی و میتۆده‌كانی زانسته كۆمه‌ڵایه‌تییه‌كان.\nسێیه‌م: توێژینه‌وه‌كان سەبارەت بە تیۆری زانین.\nبه‌گشتی هابرماس به ره‌خنه‌گرتن ده‌ست به بنیاتنانی فكری ده‌كات:\n1ـ ته‌وژمی ماركسیزم به‌پێی لێكدانه‌وه‌ی قوتابخانه‌ی فرانكفۆرت ڕووه‌و بێ هیوایی و هه‌ڵچوون و دووره‌په‌رێزی وسه‌رلێشێواوی چوو. هابرماس ره‌خنه له قوتابخانه‌ی فرانكفۆرت ده‌گرێت به گوته‌ی ئه‌و، ئه‌مانه ئه‌قڵانیه‌تی سیسته‌م و ئه‌قڵانییه‌تی كرده‌ییان تێكه‌ڵ به یه‌كتری كردووه؛ به‌ومانایه‌ی ڕاسته ئه‌قڵانیه‌تی ئامێری له قاڵبێكی ته‌كنه‌لۆژیا و سه‌رمایه‌داری جیهانیدا كۆمه‌ڵگای ئێستای داگیركردووه، به‌ڵام ئه‌قڵانییه‌ت له ئاستی كرده‌وه تاكه كه‌سییه‌كاندا پاشكۆی ئه‌قڵانییه‌ت نییه؛ له ئاستی سیسته‌م ئێمه ده‌توانین به‌م ئه‌قڵانییه‌تە ئازاد و رزگار ببین. ره‌خنه‌یه‌كی دیكه‌ی ئه‌وه‌یه كه فرانكفۆرت جیاوازی له نێوان سیسته‌م و جیهانی ژین یان ژینی جیهاندا دانانێت.\n2ـ ره‌خنه‌ی هه‌مه‌لایه‌نانه له پۆست مودێرنیته‌كان ده‌گرێت مشتومڕێكی قووڵ له نێوانیاندا ڕوو ده‌دات، هابرماس ساڵی 1980 له كتێبه‌كه‌یدا به‌ناوی(گوتاری فه‌لسه‌فه‌ی مۆدێرنیته)، كه تێیدا ره‌خنه له كه‌سانی وه‌كوو جاک دریدا و میشێل فوکۆ ده‌گرێت و ره‌خنه له هێرمۆنتیكه‌كانی وه‌كو هانس گیۆرك گادامێر په‌یڕه‌وی مارتن هایدگەر ده‌گرێت.\n3ـ ره‌خنه له پۆزه‌تیڤیزم و زانستی كۆمه‌ڵایه‌تی ده‌گرێت، ده‌ڵێت هه‌موو قوتابخانه‌كانی رۆژئاوا سوودخوازی و ره‌فتارخوازی هیچیان زانست نینە؛ به‌ڵكو ئایدۆلۆجیان، مرۆڤ به چه‌شنێك پێناسه ده‌كه‌ن بۆ ئه‌وه‌ی به كه‌ڵكی ته‌كنه‌لۆژیای جیهانی بێت. هابرماس ده‌ڵێت (ڕه‌خنه‌ی ناسینی رادیكاڵی ته‌نیا له ڕێگه‌ی تیۆری كۆمه‌ڵایه‌تیه‌وه به‌دی دێت نه‌ك له‌لایه‌ن تیۆری زانستی سروشتییه‌كان). ده‌ست به ڕه‌خنه گرتن له پۆزه‌تیڤیزم ده‌كات ، كه لای وابوو ده‌بێته هۆی له‌باربردنی ڕاستییه كۆمه‌ڵایه‌تییه‌كان و نه‌بوونی تێگه‌یشتنی كۆمه‌لایه‌تی و لادانی ناسینی كۆمه‌ڵایه‌تیی هاوچه‌رخ له تێگه‌یشتنی دروستی ڕاستییه تاڵ و ناخۆشه‌كانی كۆمه‌ڵگه‌ی سه‌رمایه‌داری.\nبه‌پێچه‌وانه‌ی بانگه‌شه‌ی پۆزه‌تیڤیزم ناسین ته‌نیا له ڕێگه‌ی ئه‌زموونه‌وه به‌رهه‌م نایه‌ت، به‌ڵكوو به‌و وتار و چه‌مكانه به‌رهه‌م دێت كه زه‌ینی ناسێنه‌ر به‌شێوه‌ی پێشینه به‌ر له هه‌ڵسان به ئه‌زموون ده‌یخاته ناو پرۆسه‌ی زانینه‌وه.\nهابرماس و ماركس[دەستکاری]\nهزره‌كانی له چه‌ند لایه‌نێكه‌وه له‌گه‌ڵ ماركس هاوڕایه. ماركس گوتبوی كه ژێرخان، سه‌رخان له‌خۆ ده‌گرێت كه سیاسه‌ت و ئایدۆلۆجیا و هونه‌ره. به‌ڵام هابرماس ده‌ڵێت ئه‌مه بۆ ئه‌و كاته دروسته كه ماركس له ناوه‌ڕاستی سه‌ده‌ی 18 دا له ده‌وڵه‌ته سه‌رمایه‌داره‌كاندا ژیاوه، به‌ڵام بۆ كۆمه‌ڵگه رۆژئاواییه مودێرنه‌كان كه هابرماس به سه‌رمایه‌داری دوایی ناویان ده‌بات دروست نییە، له‌م كاته‌دا ده‌وڵه‌ت ده‌ست له كاروباری ئابوری وه‌رده‌دات به بێ ده‌وڵه‌ت چالاكی ئابووری به‌ره‌و پێش ناڕوات. ئه‌وه‌ی هابرماس ویستوویه‌تی له ماركس هه‌ڵیده‌هێنجێ، ئه‌وه‌یه كه ماركس به شوێن شیكردنه‌وه‌ی ئه‌و رێكخراوی هێزه‌وه‌یه كه ئه‌قڵ سه‌ركوت ده‌كات، به‌ڵام به ڕای هابرماس ئه‌م ئه‌قڵه له‌گه‌ڵ هه‌ر كرده‌یه‌كی تێگه‌یشتن و لێكتێگه‌یشتن هاوژیانبینی هه‌ر په‌یوه‌ندییه‌كی مرۆڤدا ستایلێكی تازه‌ی به‌سه‌ردا دێ و گه‌شه ده‌كات.\nهابرماس و مودێڕنیتە[دەستکاری]\nهابرماس مودێرنیته بڕه‌ودان به‌وه داده‌نێت كه مودێرنیته گه‌یشتۆته بنبه‌ست و ئه‌م بنبه‌سته‌شی به تاریكستانی نوێ ناوزه‌ند ده‌كرد. هه‌روه‌ها ئه‌مه قۆناغێكه پێشبینی كردنی زه‌حمه‌ته چونكه زیاد له‌پێویست تاریك و ئه‌نگوسته‌چاوه كه نیهلیسته‌كانی فۆكۆ و جان فرانسوا لیوتار ده‌ڵێن؛ مودێرنیته سه‌رله‌به‌ری وێرانه بوو. مودێرنیته پرۆژه‌یه‌كی ناته‌واوه ئه‌گه‌ر مرۆڤ هه‌وڵ بدات به كۆششه‌كانی بیگه‌یه‌نێته كه‌ماڵ، ئه‌وا چاره‌نوسێكی گه‌ش له به‌رده‌م كۆمه‌ڵگه و مرۆڤایه‌تیدا ده‌بێت . سه‌ره‌تای سه‌رهه‌ڵدانی مودێرنیته په‌یوه‌ندیی هه‌یه به جووڵانه‌وه‌ی بازاڕه‌كان له بواری ئابوریی نیشتیمانی و ناوخۆییدا و چالاكییه‌كانیان بۆ پێداویستییه‌كانیان له بواری ئیداری و دارایی و مه‌ركه‌زی، كه ئه‌وه‌ش پشت ده‌به‌ستێت به دابه‌شكردنی پسپۆڕییه‌كان له نێوان شاره‌زایاندا، سه‌ركرده‌سیاسی و سه‌ربازییه سه‌ركه‌وتوه‌كان و فه‌رمانبه‌ران، كه ئه‌مانه‌ش مامه‌ڵه‌یان له‌گه‌ڵ یاسادایه. هه‌موو ئه‌مانه به‌هۆی ئه‌قڵانییه‌تێكه‌وه بووه كه ئه‌م ئه‌قڵانییه‌ته‌ی له ماكس ڤێبه‌ره‌وه وه‌رگرتووه. ماكس ڤێبه‌ر ده‌ڵێت : ئه‌م ئه‌قڵانییه‌ته مماره‌سه‌ی بیرۆكراتیه‌كانه له ده‌وڵه‌تی مۆدێرندا. هابرماس نیشانی دا كه ده‌وڵه‌تی مودێرنیته به‌رهه‌می مانه‌وه‌ی سه‌رمایه‌داری و خزمه‌تگوزارییه‌كانی ئه‌و ڕژێمه بوو. له‌م ڕژێمه‌دا كۆمه‌ڵی سه‌رمایه‌داری هه‌میشه به‌دوای ئه‌وه‌وه‌یه كه نابێت جیهانی ژین واته جیهانی ئه‌قڵانی و كرداری په‌یوه‌ندیدار و یه‌كسان بن.\n١ـ جان لچت و رۆبرت هۆڵاب(٢٠٠٢)، پۆست ماركسیزم : ئه‌كره‌م میهرداد: سلێمانی، روناكبیری.\n٢ـ سڤن ئه‌ریك لیدمان(٢٠٠٩)، مێژووی فه‌لسه‌فه‌ی سیاسی له ئه‌فڵاتۆنه‌وه تا هابرماس، عه‌بدوڵڵاره‌سولی : چاپی یه‌كه‌م: سلێمانی: چوار چرا.\n٣ـ مه‌له‌ك یه‌حیا سه‌ڵاحی(٢٠٠٨)، هزره سیاسیه‌كانی رۆژئاواله‌سه‌ده‌ی بیسته‌م : هیوا مه‌جید: چاپی یه‌كه‌م: هه‌ولێر، خانی.\n٣ـ زانیار ته‌حسین(2010)، یۆرگن هابرماس: چاپی هه‌ژان: ژ1: سلێمانی : ناوه‌ندی هه‌ژان.\nوەرگیراو لە «https://ckb.wikipedia.org/w/index.php?title=یۆرگن_ھابرماس&oldid=920531»\nنووسەرانی پیاوی ئەڵمانی\nفەیلەسووفەکانی بواری زانستی کۆمەڵایەتی\nئەم پەڕەیە دواجار لە ٠٠:٥٢ی ١٨ی شوباتی ٢٠٢٢ نوێ کراوەتەوە.


دیپلۆماسی نه‌وتی هه‌رێم و قه‌یرانه‌كانی/سەردار عەزیز – زاگرۆس پۆست\nماڵەوە / وتار / دیپلۆماسی نه‌وتی هه‌رێم و قه‌یرانه‌كانی/سەردار عەزیز\nدیپلۆماسی نه‌وتی هه‌رێم و قه‌یرانه‌كانی/سەردار عەزیز\nچوار شه‌ممه 4 كانونی یه‌كه‌م 2013\tوتار 66 جار خوێنراوه‌ته‌وه\nسه‌ره‌تای هه‌موو هه‌نگاوێک بۆ حکومه‌تێکی وه‌ك حکومه‌تی هه‌رێم که خاوه‌ن جیوپۆله‌تیکی تایبه‌ته، بریتیه له زانین و هه‌ڵسه‌نگاندی ترسی ئه‌وانیتر که په‌یوه‌ستن به هه‌نگاوه‌که‌وه. که‌واته با له ترسی ئه‌وانیتره‌وه ده‌ست پێبکه‌ین بۆ ئه‌وه‌ی بزانین چۆن هه‌نگاوه‌كانمان بنێنین، چونکه ترسی ئه‌وانیتر پاڵنه‌ری هه‌ڵسوکه‌وته‌كانیانه.\nعێراق ترسی له پرۆسه‌ی نه‌وتی هه‌رێم له‌م خاڵانه‌ی خواره‌وه‌یه:\nبوونی هه‌رێم به خاوه‌ن سه‌رچاوه‌ی داهاتی خۆی که چیدی په‌یوه‌ست نه‌بێت به ناوه‌نده‌وه، به مانایه‌كی تر نه‌وتی هه‌ڕیم ده‌بێته هۆی نه‌مانی عێراق.\nنه‌وتی هه‌رێم، نه‌ك ئه‌گه‌ری جیابوونه‌وه‌ی کورد زیاد ده‌كات به‌ڵکو سوننه‌ش هانده‌دات که به‌هه‌مان رێچکه‌دا بڕۆن، وه‌ك ده‌یبینن له موسڵ له هه‌وڵی هه‌ڵنانی هه‌نگاوی سه‌ره‌تاییدان، له‌م پێناوه‌دا.\nسێیه‌م، په‌رتبوونی عێراق ده‌بێته هۆی لاوازبوونی کێ و به‌هێزبوونی کێ، هه‌تا ئه‌م دوو هه‌فته‌ی پێشوو وه‌ها ده‌بینرا که ده‌بێته هۆی به‌هێزبوونی تورکیا و لاوازبوونی ئێران و عێراق.\nئه‌مریکا که رێگره له‌به‌رئه‌وه رێگرنیه که هه‌رێم نابێت نه‌وت بفرۆشێت، به‌ڵکو له‌به‌رئه‌وه رێگره که ئه‌م سنورانه‌ی که هه‌یه نابێت ده‌ستکاری بکرێت چونکه، سنوره‌كانی ئێستا دۆخێکی دروستکردوه که هیچ وڵاتێک ناتوانێت ده‌ست به سه‌ر هیچ وڵاتێکی تردا بگرێت، بۆ ماوه‌یه‌كی زۆر.\nترسی ئێران له چه‌ند روویه‌كه‌وه هه‌مان ترسی عێراقی شیعه‌یه. عێراق گرنگترین وڵاته له جیهاندا بۆ ئێران، ئه‌مه قسه‌ی حوجه‌توالاسلام عه‌لی یونسیه، که به‌رپرسی ده‌زگای ئیتلاعاتی ئێرانه. بۆیه هه‌ر گۆڕانکاریه‌ك له عێراق راسته‌وخۆ وابه‌سته‌یه به ئێرانه‌وه.\nئێران نه‌وتی هه‌رێم وه‌ها ده‌بینێت که به زۆری ده‌بێته هۆی باڵابوونی تورکیا له هه‌رێمدا.\nبه هۆی ئابلۆقه‌وه ئێران ناتوانێت له بواری نه‌وتدا به‌شداربێت، له هه‌مانکاتدا ته‌کنه‌لۆجیای نیه\nعێراق وه‌ك نه‌یاری دێرینی ئێران ئێستا به‌شێکه له قه‌ڵه‌مڕه‌وی ئێران، بۆیه عێراق به‌ره‌ی رووبه‌رووبوونه‌وه‌یه بۆ ئێران له گه‌ڵ نه‌یارانیدا\nتورکیا پێی باشه ده‌ستی بگاته دوورترین خاڵ، زۆرترین پانتایی، گه‌وره‌ترین بازاڕ\nئه‌وه‌ی تورکیا له عێراق و ئێران جیاده‌كاته‌وه که ئامانجی تورکیا زیاتر ئابوری و بازرگانی و وزه‌یه نه‌ك ئاسایش و ململانێ، به‌تایبه‌ت پاش ده‌ستپێکردنی پرۆسه‌ی ئاشتی له ناو تورکیا. به‌ڵام له رۆژهه‌ڵاتی ناوه‌راست جیاکردنه‌وه‌ی ئابوری وسیاسه‌ت له‌یه‌كتر مه‌حاڵه.\nهه‌رێم ده‌بێت چۆن هه‌نگاوی دیپلۆماسی بهاوێت\nچه‌کی عێراق به‌رامبه‌ر هه‌رێم پاره‌یه، وه‌ڵامی هه‌رێم له به‌رامبه‌ر به‌غدادا، ئیدیعاکردنی جیابوونه‌وه‌یه.\nئه‌م مامه‌ڵه‌یه هه‌ڵه‌یه چونکه\nیه‌كه‌م گه‌ر بنه‌مای ترسی به‌غدا جیابوونه‌وه‌یه ئه‌وا کورد ده‌یسه‌لمێنێت که به‌غدا ترسه‌كه‌ی له جێگای خۆی دایه. له کاتێکدا هه‌رێم له رووی لۆجستی و جیوپۆله‌تیک و ئاماده‌یی کۆمه‌ڵگای نێو ده‌وڵه‌تیه‌وه توانای ئه‌و هه‌نگاوه‌ی نیه. که‌واته ترساندنه‌كه‌ی هه‌رێم له جێگای خۆیدا نیه. یان ئه‌و چه‌كه‌ی هه‌رێم به‌كاری ده‌هێنێت فیشه‌كی تیانیه.\nهه‌رێم به ئیدیعای جیابوونه‌وه ئێران و عێراق و ئه‌مریکا له خۆی ده‌تۆرێنێ، که‌واته له ساتی ئاماده‌نه‌بووندا هه‌نگاوێکی دیپلۆماسی هه‌ڵه‌یه چونکه جگه له سه‌رکێشیه‌ک بۆ راکێشانی سۆزی جه‌ماوه‌ری بێده‌سه‌ڵاتی کورد هیچی تر نیه.\nده‌بێت هه‌نگاوی هه‌رێم به جۆرێک بێت که زه‌مینه ره‌خسێن بێت هه‌تا ئه‌و ساته‌ی که ده‌توانێت به پشت به‌ستن به داهاتی خۆی به‌لای که‌مه‌وه بۆ ماوه‌ی دوو ساڵ خۆی بژێنێت.\nئه‌گه‌ر کورد خواستی ئه‌وه‌یه که ببیته ده‌وڵه‌ت ده‌بێت ژێرخانی ببوژێنێته‌وه نه‌ك سه‌رتاپا کۆمه‌ڵگا ببێته موچه‌خۆر و هه‌موو شتێک له ده‌ره‌وه‌ی به ئاماده‌كرای بێت. ده‌بێت ئاسایشی وزه، ئاسایشی خوراک، ئاسایشی خه‌ڵکی، به‌رێوه‌چونی کاروبار به شێوه‌یه‌كی وه‌ها بێت که بتوانێت به‌رگه‌ی نه‌بوونی ته‌نگانه بگرێت.\nکه‌واته کاتێک هه‌رێم له ناوه‌وه خۆی ده‌كات به کۆمه‌ڵگایه‌كی لاواز، که‌چی له هه‌مانکاتدا له هه‌وڵی گه‌وره‌ترین سه‌رکێشیدایه.\nگه‌ر ده‌مانه‌وێت ببینه ده‌وڵه‌ت ئه‌وا ده‌بێت بۆی بژین، ده‌بێت هه‌موو رۆژێک کاری بۆ بکه‌ین، له ناوه‌وه له ده‌ره‌وه، له رووی ئابوری و سیاسی و کۆمه‌ڵایه‌تی و فه‌رهه‌نگی و مه‌عڕیفیه‌وه.\nهه‌رێم ئێستا ده‌رفه‌تێکی زێرێنی له به‌رد‌ه‌ستدایه که له سامانی سرشتی عێراق سودمه‌ندبێت بۆ بونیادنانی خۆی، هه‌تا کاتێک که ده‌توانێت پشت به خۆی ببه‌ستێت.\nله گۆڕانی دۆخه‌كه‌دا گه‌ر دیپلۆماسی هه‌رێم کاریگه‌ربێت ده‌توانێت له بڕی ترساندن گه‌یه‌نه‌ری ئێران و تورکیا و عێراق بێت. وه‌ك ده‌بینین که دۆخی ناوچه‌كه به‌ره‌وه ته‌سویه ده‌روات نه‌ك رووبه‌رووبوونه‌وه\nده‌بێت هه‌رێم خاوه‌ن یه‌ك ده‌نگبێت، نه‌ك هێزێک به‌هی خۆی بزانێت و ئه‌وانیتر به میوان\nنه‌فرۆشتنی نه‌وتی هه‌رێم باشتره له‌وه‌ی بفرۆشرێت و پاره‌كه‌ی بخرێته بانکێکی تورکیه‌وه که هه‌رێم هیچ ده‌سه‌ڵاتێکی به‌سه‌ریدا نه‌بێت و هه‌تا زیاتر بمێنێته‌وه تورکیا لێی سودمه‌ند بێت\nنابێت ئاسایشی نیشتمانی ببێته مایه‌ی موزایه‌ده‌ی هه‌رزانی جه‌ماوه‌ری.\nتێبینی: ئەم وتارە لەپەیجی تایبەتی نوسەر لە تۆڕی كۆمەڵایەتی فەیسبوك وەرگیراوە


بزوتنەوەی گۆڕان بەرنامەب وویان کاردانەوە؟!\nساڵح ژاژڵه‌یی28/12/2019 623 جار بینراوە\nکاک حه‌مه تۆفیق یه‌کێک بوو له‌وانه‌ی زۆر به‌ئاشکرا دژایه‌تی کاک قادر و کاک عوسمانی ئه‌کرد و ئه‌یوت ئه‌وانه گۆڕان بن یان نه‌بن گرنگییان نییه. له گردی زه‌رگه‌ته که ئه‌کاته باره‌گای سه‌رکردایه‌تی بزوتنه‌وه‌که، جگه له‌وه‌ی هه‌موو ژووره‌کان جمه‌یان ئه‌هات له گۆڕانخوازان و سه‌ردانی میوانیش له لایه‌کی تر، هه‌موان ئاگاداری ئه‌و ناکۆکیانه بون. دیارده‌ی زه‌م و زه‌مکاری گه‌شه‌ی ئه‌کرد و له یه‌کتریان ئه‌خوێند. کاک عومه‌ری سه‌ید عه‌لی و کاک مسته‌فا و مامۆستا جه‌لال و جه‌مالیش به‌ده‌ر نه‌بون له هۆکاری ئه‌و ناکۆکیانه‌ی پێشتر که هه‌بون. به‌ڵام هه‌ر یه‌که‌یان به‌شێوه‌یه‌ک و بۆ مه‌به‌ستێک کاریان ئه‌کرد. ئەوان بە بەرنامە کاریان بۆ ئایندەى خۆیان ئەکرد.\nهه‌ر له‌سه‌ره‌تاوه که پشتیوانییان له کاک عوسمان و کاک قادر نه‌کرد بۆ ئه‌وه‌ی بزوتنه‌وه‌که به دامه‌زراوه‌یی بکرێت و بڕیاڕ بە  ده‌سته‌جه‌معی بدریت ، نه‌ک هه‌موو بڕیاره‌کان له ده‌ست یه‌ک که‌سدابێت. مانای وایه جیاوازی هه‌بوه له بۆچونی ئه‌و دوو به‌ره‌یه‌دا.\nئه‌مه سه‌ره‌تای قوڵبونه‌وه‌ی ناکۆکیه‌کان بوو. خانه‌ی راپه‌ڕاندن وه‌کو مناڵێکی تازه به که‌مئه‌ندامی له دایک بوو. به‌هۆی داواکارییه‌که‌ی کاکه حه‌مه‌وه کە بە زۆر داواى شوێنەکەى کاک عوسمانى دەکرد بە بێ رٍکبەر . ئه‌وانه‌ی فۆڕمیان پڕکردبۆوه بۆ پۆسته‌کانی تر.\nجێگۆڕکی به شوێنه‌کانیان کرا. هه‌ندێک هه‌ر ده‌ستیان کێشایه‌وه. هیچ ژنێکیش نه‌بوو به ئه‌ندامی خانه‌ی راپه‌ڕاندن. کاک قادری حاجی عه‌لیش خۆی کاندید نه‌کرد، چونکه ئه‌و ئه‌یویست بۆ پۆستی رێکخه‌ری گشتی خۆی بپاڵێوێت و دیاره کاک عومه‌ریش ویستویه‌تی رکه‌به‌ری نه‌بێت و کاک قادریش نه‌یویستوه کێشه دروست ببێت. کاتێک پڕۆسه‌ی ده‌نگدان کۆتایی هات. کاک عوسمان زۆرترین ده‌نگی هێنا. بۆ ئاگادارى هەموتان ئەوە کاک نەوزادى نورى بەگ ماوەو بچن پرسارى لێ بکەن تکام لە کاک نەوزاد کرد بەکاک قادر بلێت خۆى بۆ پۆستى رێکخەرى گشتى کاندید نەکات ، بۆ ئەوەى کێشە بۆ بزوتنەوەکە دروست نەبێت .\nکاک عه‌مید هۆشیار بۆی گێڕامه‌وه وتی رۆژێک کاک نه‌وشیروان ناردویه‌تی به دوامداو منیش چومه سه‌ردانی. کاک نه‌وشیروان پێی ئه‌ڵێت: خه‌تای ئێوه‌یه کاک عوسمان قسه‌مان پێ ئه‌ڵێت. کاک هۆشیاریش ئه‌ڵێت: کاک نه‌وشیروان تۆ گه‌وره‌ی هه‌مومانی بەو برادەرانەشەوە و ئەوانیش هەر بە گەورەى خۆیانت ئەزانن. ئه‌گه‌ر له سیاسه‌تیشدا به‌یه‌که‌وه نه‌گونجێن. حه‌ق نییه دوای ئه‌و هه‌موو ساڵانه‌ی کە به یه‌که‌وه‌بون په‌یوه‌ندییه کۆمه‌ڵایه‌ته‌کا‌نیشتان نه‌مێنێـت و نه‌توانن به‌یه‌که‌وه بگونجێن و بە راستى کارێکى خراپیش ئەکەن ئەم بزوتنەوەیە لەسەر دەستى ئێوەدا توشى شکست ببێت. وتی مام رۆسته‌میش لەوێ بوو زۆر خەمبار بوو و دۆشداما. دوای ئه‌وه کاک نه‌وشیروان ئه‌ڵێـت بچۆ سەردانى کاک عوسمان و کاک قادر بکە بابەیەکەوە قسە بکەین . کاک هۆشیار سەردانى ئەو دوو برادەرە دەکات و دواجار ئێوارە خوانێک رێک دەخەن بە ئامادەبونى کاک عومەرى سەید على، کاک حەمە تۆفیق، کاک سالار عەزیز ، کاک قادر و کاک عوسمان لە مالى کاک نەوشیروان. پێش ئێوارە خوانەکە لە کاتیکدا کاک هۆشیار خەریکى سەردانى ئەم و ئەو دەبێت کاک حەمە توفیق بە کاک هۆشیار دەلێت :


بزانن ئەم سایتەم چۆنم ڕێک خستوە بەدڵتانە | kurditgroup\nبزانن ئەم سایتەم چۆنم ڕێک خستوە بەدڵتانە\nلەوانەیە هەستان بەوە کردبێ کە لەم یەک دوو ڕۆژە زۆر دێمە سەر خەت ئەوەش ئیئەوەبوو کە خەریکى سایتێک بووم بە سکرپتى جوملە ڕێکم دەخست بارادرێک توشى کردن وەخەتەکە ئەوەندە خاوبوو هیچى نەمابوو بمرم تا تەواوم کرد باشە بازۆرى نەڵێم.\nئەوە لینکى سایتەکەم لە خوارەوە داناوە سەیرێکى بکەن و بزانن بەدڵتانە ئیتر لێرە وەڵامم بدەنەوە.\nمن ڕەخنە ، پێشنیار ، دەستخۆشى ، هەرچى بڵێن ڕزیم دڵنیابن هەرچى بنووسن توڕە نابم بە سەیرێکى بکەن.\n[u][b]تێبینى:[/b][/u] واباشترە بە وێب گەڕی فایەر فۆکس سیرە سایتەکە بکەن چونکە لەسەر فایەر فۆکس باشتر کاردەکات وەک لە وێبگەڕەکانى تر.\n[url=http://www.mndalk.com/site/]یەکەمین ئاژانسی هەواڵی منداڵانی کورد لەجیهان[/url]\nمالپەرەكەت زۆر قەرەباڵغە .یەكەم بزانە جێگاكانی رووكار لە جۆملە چۆن دانراوە پاشان زیادكراوەكانی بۆ دابنە مالپەرێكی هەواڵنێر نابێت تەواوی بێت بە سلایدێر\nکاک : Qezwan\nبەڕاستى ڕەخنەو تێبینیەکانت بە زێڕ دەکێشرێن\nباشبوو بەقسە هاتى باشە سایتێکى کوردیم بدێیە مۆدڵی باشى تێدابێ من ئەوەم بە دوو ڕۆژ داناوە وە سایتى جوملەناى عەرەبى لەژێرچاکردنەوەدایە نازانم لەکوێمۆدڵی باش بەدەست بێنم ئەوە یەک\nدوو بۆ شوێنەکە دەزانم شوێنە کان لە کوێن وابزانم کێشەم نە لەو ڕوەوە ئەولینکەى خوارەوە هەموو شوێنەکانى تێدایە حەزدەکەى سەیرێکى بکە.\nوەشتێکى تریش ئەو ڕوکارە هاوڕێیەکم داینابوو ئەوە زۆر سادەیە ناتوانى هیچە لە گەڵبکەى بەس من ئێستا پۆلە 12ى زانستیم بۆیە کاتم زۆر نیە دەنا زیاتر کاتم بۆ تەرخان دەکرد.\nكاك داستان زۆری لێدەلێم\nیەكەم زۆرتر برۆ بۆ سەرچاوە پاشان لە سەر كاغەز بزانە مالپەرەكەت چۆن بێت باشە بیكێشە ،رەسمی بكە بۆ نموونە سلایدێرەكان لە كوێ بن. شتێكی خیالی بكێشە بەڵام بیكێشە\nدووەم : سەردانێكی ئەم پەرە بكە زۆر شتم لە بارەی جوملا داناوە هیوادارم بە كڵك بێت:\nسێ هەم جوملا لە cms _كانی تر دژوارترە تا لێبزانیت كەمترە\n- پێموایە "ژینگەی" و "پەروەدەی" درووست نین. دەبێ "ژینگەیی" و "پەروەردەیی" بن یا هەر "ژینگە" و "پەروەردە".\n- وا باشترە کە تەنیا یەک دانە لە سلایدەکان بۆخۆی بخولێتەوە، ئەوانەی دی بە کرتە کردنی بینەر بگۆڕدرێن.\n- دەشکرێ لە پەڕەی سەرەکی هەموو بابەتەکان جیا نەکەیەوە. بۆ وێنە "كۆمەڵایەتی"، "هونەری"، "پەروەردەیی" ، "ژینگەیی" و "تەندروستی" بە یەکەوە نیشان بدەی و "ئاگادارییەکان" بە جودا. دوایە هەر یەکەی لە پەڕەی تایبەت بە خۆیان بە جودا نیشان بدرێن.\nبەدەر لە بارەی شێوازی هونەری سایتەکە کە برادەرانی تر باشتر باسی دەکەن، سایتێک بۆ پارێزگاری لە مافی مناڵ بە کوردی بە کارێکی زۆر پیرۆزو گرنگ ئەزانم‌و هیوادارم زۆر باسی زانستی‌و پەروەردەیی تێدا بڵاو ببێتەوە، بە تایبەتی بۆ هۆشیاری دایک‌و باوک لەسەر پەروەردەی مناڵ لە خێزانداو لە قوتابخانەو لە کۆمەڵگادا. دووبارە دەست خۆشانەت لێ ئەکەم.\nبەداخەوە دوێنێ لەگەڵ خزمێکم دا لە کوردستان بە سکایپ ڤیدیۆ چاتم ئەکرد، کوڕە 2 ساڵەکەی لە باوەشا بوو، بەڵام چڕەدووکەڵی جگەرە ئەو مناڵە قوڕبەسەرەی قڕ کردبوو، بە داخەوە کە پێم وت ئەمە کارێکی هەڵەیە، پێکەنینی بە قسەکانم ئەهات...\nچوم ناوى بەشەکانم چاکرد.\nوە خاوەنى ئیمتیازى ماڵپەڕەکە وتى باجارێ ئاوابێ لەڕوی بەش بەش کردنەوە.\nمن دواى دوو سێ ماگىتر خۆم کاتم هەبێ دیزاینێکى سەردەمیانى بۆ دادەنێم.\nزۆر سووپاس بۆ تۆ.\nجۆر بابەتى پەروەردەیمان ئامادەیە دواى ماوەیەکى کەم هەموویان دادەنێین.\nبەس کێشە ئەوەیە کەسێکى وەک ئەوەى باست کرد چۆن بۆناو ئەو سایتە ڕایکێشین بەڕاستى کێشەیە.\nكاك قەزوان بەسەرچاو پاش ماوەیەكیتر دەبێ وابكەم زۆر سووپاس بۆ تێبینیەكانت.


ئاكامی گەمارۆكانی دژ بە ئێران\nچوارشه‌مه 17 سه‌رماوه‌ز 2721\nبڵاوکراوه‌یه‌کی سیاسی، ڕۆشنبیری گشتیی، ناوه‌ندی ڕاگه‌یاندنی سازمانی خه‌باتی کوردستان بڵاوی ده‌کاته‌وه.\nوتار و بابه‌ت ∇\nسازمانی خه‌بات ∇\nوەرگێران: فرمێسك ئەردەڵان\nئەم رۆژانە قسەی سەرەكی و گرینگ، گەمارۆكانی سەر وڵاتی ئێرانە و سەرەنجی هەمووی راكێشاوە و بۆ دەسەڵاتدارانی ئێرانی نەرێگای پێش هەیە و نە پاش .\nئەو گەمارۆیانەی دژ بە ئێران بەتایبەت گەمارۆی نەوت كردەوەیكە كە لەلایەن هێندێ لە وڵاتان بە پیشنیاری ئامریكا بە مەبەستی پێشگرتن لە پڕۆگرامی ناوكەیی ئێران بەرێوە دەچێت .ئەم وڵاتانە ئامانجی خۆیان لەم گەمارۆیانە بێ بەش كردنی رژیم لە داهاتی نەوتە و ناچار كردنی رژیم بە هاوكاری كردن لەگەڵ كۆمەڵگای جیهانی بۆ راگرتنی دروست كردنی چەكی ناوكەیی و كڵاوەی ناوكەیی راگەیاندوە .\nئەم گەمارۆیانە لە رێگەی راستەوخۆ واتە گەمارۆی كڕین یان كڕیاران ،یان بە ناراستەوخۆ وەكوو گەمارۆی بیمەی كەشتی نەوت هەڵگر یان گەمارۆی بانكی بەرێوە دەچێت و بە ئامانجی پاشەكشێی كڕیارانی نەوتی ئەم وڵاتە و رووكردنە فرۆشیارانی دیكە یە .\nپاش هاتنە دەرەوەی ئامریكا لە بەرجام لە رێكەوتی ۱٨بانەمەری ۱۳۹۷، وزارەتی خەزێنەداری ئامریكا رایگەیاندكە گەمارۆی دژ بە ئێران لە دەورەی ۹۰و ۱٨۰رۆژە دیسان دەست پێ دەكات .\nبە پێی ئەم بڕیارە ،یەكەمین گەمارۆی ئامریكا دژ بە ئێران لە رێكەوتی ٦ ی ئوت واتە ۱٥ی گەلاوێژ دەس پێ دەكات ،پاش ئەم ماوەی دیاری كراوە رژیمی ئێران ناتوانێت دولاری ئامریكا بكڕێت و زێڕ و كەل و پەلی بە نرخ بگۆرێتەوە.\nوێڕای ئەمانە، ئالمینیۆم و پۆڵا و بەردی خەڵووز،گۆرینەوەی دولار و ماشین سازی ،گەمارۆیان دەخرێـتە سەر ،هەروەها گۆرینەوەی ریال لە دەرەوەی ئێران سنووری بۆ دیاری دەكرێت .\nدووهەمین گەمارۆی ئامریكا دژبە ئێران لە رێكەوتی ٤ی نوامبر واتە ۱۳ ی خەزەڵوەر دەست پێ دەكات .\nلەم رێكەوتە بە دواوە چالاكی كۆمپانی نەتەوەیی نەوتی ئێران سنووری نێونەتەوەیی هەیە ،هەروەها كڕینی نەوت ،مەوادی پترۆشیمی و بەرهەمە نەوتیەكان لە ئێران دەچنە ژێر گەمارۆ.\nهەروەها كەشتی سازی ئێران ،چالاكی و هاوكاری بانكی ناوەندی ئێران لەگەڵ دامەزراوە ی ماڵی رۆژئاوایی و ئەوكەسانەی كە ناویان لە ریزی گەمارۆكان لە رێكەوتی ۱٦ژانویەی ۲۰۱٦ نەمابوو دیسان تووشی گەمارۆ دەبن .\nئێران یەكێ لەسەرەكی ترین و گەورەترین بەرهەم هێنەرەكانی نەوتە و ساڵانە میلیارد میلیارد دولار نەوت و گاز بۆ دەرەوەی وڵات بەڕێ دەكات ،بەڵام بەرهەمی نەوتی ئێران لەلای بەرهەمی ناخالیسی ناوخۆیی ،بەشێوەیكی بەرچاو دابەزیوە.\nبرایان هۆك بەرێوەبەری سیاسەت گوزاری وزارەتی دەرەوەی ئامریكا ،رۆژی ۱۱ی پووشپەر لە وتووێژێكی هەواڵدەری ووتی :واشنگتن دڵنیایە پاشەكەوتی نەوتی لە جیهاندا ئەوەندەیە كە جێگرەوەی نەوتی ئێران بێت.\nئامانجی ئامریكا ،زیاتر كردنی فشار لەسەر رژیمی ئێران بۆ دابەزینی داهاتی نەوتی خاوی ئەم وڵاتە و گەیاندنی بۆ سیفرە .\nئەم كەم و كۆڕیانە لە لایە وڵاتانی ئۆپێك، هیند و عەرەبستان قەرەبوو كراوە و دەكرێت.\nئاكامی قۆناغی دووهەمی گەماروكان .\nبەپێی گەماروكانی ئامریكا ،٦مانگ پاش هاتنەدەرەوەی ئەم وڵاتە لە بەرجام، وەزارەتی دارایی ئامریكا دەبێ چاوەدێری وڵاتانی كڕیاری نەوتی ئێران بكات و ئەو بانكانە وەكوو بانكی چینی و هیندی كە بە یاسای كڕینی نەوت پێبەند نەبوون دەچنە ژێر گەمارۆیی ئامریكاوە. بە پێی راگەیاندراوی ئامریكا هەموو ئەو وڵات و كۆمپانیایانە كە پاش ۱۳ی خەزەڵوەری ۱۳۹۷لەگەڵ ئێران هاوكاری دەكەن گەمارۆ دەخرێتە سەریان .\nلەم سەردەمە و پاش هەموو ئەم گەمارۆ و موعادلاتی سیاسی و ئابووریانە، ئەوە خەڵكی ئێرانە كە قسەی كۆتایی دەكەن ،ئەوان داخوازی حكومەتێكن كە بە جێگەی ناردنی پارە بۆ ترۆریزم، خەریكی ئاشتی و ئاوەدانی وڵات و سازان لەگەڵ وڵاتانی ناوچەكە بێت .لەم رۆژانە زیاتر لە هەر كاتێك لە شیراز و ئێسفەهان و رەشت و شارەكانی دیكە ،دروشمی روخانی دیكتاتۆر خامنەی بەرز دەكەنەوە و مەرگ و نەمان بۆ دیكتاتۆر دەڵێنەوە.\nڕێکه‌و 2018-08-04 10:18:00\nهەڵاوسان گەیشتۆتە 30 لەسەد !\nرژیمی ئاخوندی، شەڕ یان ئاشتی؟!\nلە بەرەبەريی جەژنی 5ی خەرماناندا!\nیادی 28ی گەلاوێژ، فتوای نارەوای خومەینی دژ بە خەڵكی كوردستان!\nچارەنوسی رژیمی ئاخوندی بەرەو كوێ دەچێ!؟\nدوایین ترووسكایی، بەرەو نەمان\nمامۆستا سەید جەلالدین حسینی، مامۆستایەك بۆ نەوەكانی ئێستا و داهاتوو!\nپێوەندیی كورد و سازمانی موجاهیدینی خەڵَكی ئیران و ترسی رژیم.\nزانایەک بۆ من تەنها بویه یادگاریی\nهه‌موو مافه‌کانی پارێزراوه به ماڵپه‌ڕی تێکۆشان\nناوه‌ندی ڕاگه‌یاندنی سازمانی خه‌بات\nماڵپه‌ڕی ڕه‌سمی سازمانی خه‌باتی کوردستانی ئێران. مافی کۆپی کردنی پارێزراوه بۆ راگه‌یاندنی سازمانی خه‌باتی کوردستانی ئێران.\nژماره‌ی ته‌له‌فۆن بۆ په‌یوه‌ندی گرتن به ناوه‌ندی ڕاگه‌یاندنی سازمانی خه‌باتی کوردستانی ئێران.\n■ ده‌رباره‌ی تێکۆسان\nتێکۆشان، ئورگانی کومیته‌ی ناوه‌ندی سازمانی خه‌باتی کوردستانی ئێران.


Saturday, 04.11.2020, 23:22\nپێم وایە ھەرسێ ووتارەکەی کەیسنجەر و ھەراری و چۆمسکی، دەرئەنجام و دەرھاویشتەکانی سیستەم بۆ پارچە بوون راڤە و شرۆڤەدەکەن.\nلە دیدی کیسنجەر و ھەراری ترس لە داروخانی سیستەمی سەرمایەداری زۆرە، بۆیە کیسنجەر داوا دەکات نۆلیبراڵیزم بپارێزرێت. لێرەوە ھۆشیاری دەداتە سەرکردەکانی جیھان دۆخە زۆر ھەستیارە.\nھەراری کەڵەکەبوونی بوونی کێشەکانی ھەژاری و برسێتی و تەندروست و ئابووری و ناکۆکیە قوڵەکانی سیاسەتی جیھانی وەک گریمانە بۆتێکچوونی سیستەمی سەرمایەداری دەبینێت.\nچۆمسکیش تاکە بژاردە بۆ جیھان و گەلان بۆ چارەسەری کێشەکان گەڕانەوە بۆ سیستەمی دیموکراتی و پاراستنی پایەکانی دیموکراتیڕۆژئاوایە دەڵێت بە دەست کەسانی گاڵتەچیەوە بەلاڕێدا دەبرێت.\nشرۆڤە و پێش بینیەکان لە دوایی ڤایرۆسی کۆرۆنا سیستەمی جیھان جیاوازە، گۆڕانکاری ڕیشەی دەبێت. جیھان پێ دەنێتە قۆناخێکینوێ، ھەڵوێست و خۆیندنەوەیەکی مانادارە. چونکە لە ڕۆژگاری ئەمڕۆدا کەڵەکە بوونی سەرمایە و چاوچنۆکی زێدە قازانجی کەپیتالیزم لەلوتکەدایە، ناوەندی سەرمایەداری لەناوخۆیدا تووشی ململانێیەکی ڕاستەخۆ بۆتەوە و زلھێز و پاوانخوازەکان شەڕی ھەیمانەی یەکتری لەلووتکە سەرەوەدا بەڕێوەدەبن. دەرکەوتنی ڤایرۆسی کۆرۆنا پەرەدی لەسەر ئەم شەڕە لابرد و ڕوونی ئاشکرا دیارە.\nلەکاتێکدا ئەمریکا بۆ دەستبەسەراگرتنی ھەموو جیھان لە ژێر ھەژموونی یەکانەی کە ترامپ نوێنەرایەتی دەکات، ھەوڵدەدات پێوانەکانیسیستەمی جیھانی بەلاوە بنێت و جیھان ملکەچی خۆی بکات. بۆیە کیسنجەر و ھەراری، بە ھێمای ئەمریکا ھێزی باڵایە دەست نیشاندەکەن، ڕێنمای دەکەن کە ئەو کۆدەنگەیەی لە جیھان ھەیە ئیدامە پێبدات! نەوەک تێکی بدات و بە ئەقڵێکی نەرم ھەڵسوکەوت بکات. پێیان وایەسەرکێشی سیاسی و ئابووریەکانی ترامپ ئەمریکا بەرەو ھەڵدێر و کاولکاری دەبات.\nگریمانەی تێکچوونی سیستەمی سەرمایەداری و گلۆباڵیزم دەکەن. ئیشارەت بە گەڕانەوە بۆ جەمسەر بەندی دەکەن. پێیان وایە لێرەوە شەڕ وکاولکاری داروخانێکی ئابووری درێژکراوە بۆ نەوەکانی داھاتوو درێژە دەکێشێ. جیھان دابەشبوونێک گەورە بەخۆیە دەبینێ وسەرمایەداری جیھانی خاپوور دەبێت. لەم خاڵەدا کیسنجەر شەڕێکی دەروونی سەرکردایەتی جیھان و ئەمریکا دەکات بۆپاراستنی ئەم فۆرمو کۆتووبەندەی سیستەم سەرمایەداری.\nھەر ھەوڵ و لێگەڕینێک و نۆرمێکی نۆێ دەخاتە خانەیەکی ترسناک کە وێنەی بۆ کردووە کاولکاری داڕمانی ئابووری جیھانیە!\nپێم وایە ئەمە زێدەڕۆی و ترساندنی خەڵک و شەڕێکی دەروونی مرۆڤایەتی، ھیچی تر لە خۆی ناگرێت، چونکە ئەم قۆناغە ترسناک وکارەساتبارانە دەرئەنجامی چاوچنۆکی سەرمایەداریە.\nھەراری دەڵێت پیوویستە ئەمریکا کێشەی ھەژاری و تەندروستی جیھان لەبەرچاو بگرێت و ھەوڵبدات چارەسەرێکی بۆ بدۆزێتەوە، مەبەستیھەراری ئەوەیە کە بتوانێت بە جدیی ئاوڕێک بداتەوە لە جیھانی ھەژاران کە خاوەن کەرتی تەندروستی باش نین، ھاوسەنگەیەکی جیھانیبوونیاد بنێت ئەو جیاواز و کەلێنەی لە نێوان ڕۆژئاوا و جیھانی ھەژاران ھەیە لە بوارەکاندا کەم بکاتەوە.\nلێرەوە پێشنیار دەکا ئەمریکا سیاسەتی خۆی بگۆڕێت و گەلانی ھەژار بەلای خۆیدا راکێشێ و لە دەوری خۆی کۆی بکاتەوە. تاکوو بتوانێکاریگەری بەھێزتر بێت. لەلایەکی تریش بۆ لاوازکردنی نەیارەکانیەتی ھەژموونی خۆی زیاتر بەرجەستە بکات.\nئەمڕۆ لە جیھاندا ئەمریکا وەک ھێزی باڵا و ناوەندی بڕیاردەری جیھانی دەبینرێت. لەلایەکی تر بەسەرچاوەی خوڵقاندنی کێشەجیھانیەکان تۆمەتبار دەکرێت، چونکە ھەوڵەکانی لەسەر بنەمایی بەرژەوەندی خۆی بونیاد ناوە و لە پێناویدا ھیچ بەھایەک ناناسێت.\nبۆیە کیسنجەر لە خاڵێکیدا دەڵێت، پێوویستە جیھان خاوەن یەک ھەلوێست و پرۆژەبن و کێشەکان بەلاوە بنێن بۆ تێپەڕاندی ئەم قۆناغە. پێیوایە ھیچ لایەنێک ناتوانێت سەرکەوتوو بێت. کەوایە ترسیان لەوەیە کە جیھان بۆ دۆخ و قۆناغی لێکترازان ھەنگاو بنێ و ھەژموون ودەسەڵاتی کاریگەریان کۆتایی پێدێت.\nبەسەرنجدانیان بۆ ئەو ھەوڵانەی ھەر ووڵاتێک خۆی ئەنجامی دەدات کێشە قوڵتر دەکاتەوە بۆ چەندین نەوە؟ ئەو ڕاستیە ڕاڤادەکاتلێکترازان لە ناوەندەی کەپیتاڵیزمدا خوڵقاوە و ھەر لایەنێک ھەوڵ دەدات جڵەوی سیستەم بگرێتە دەستی خۆی، یان ھەوڵدانێک بۆ مانەوەیدەسەڵاتی خۆی. کەوایە پرانسیپە جیھانیەکانی بێ کاریگەر بوون، جیھان ناتوانێت لەو فۆرمەی ئیمڕۆدا بەردەوام بێت.\nکەیسنجەر و ھەراری دیدێکی ھاوبەشیان لە خاڵێکدایە ، ئەویش پاراستنی ناوکی سیستەم سەرمایەداریە، کە ئایۆلۆژی و مۆدێلی لیبراڵیزمە. ئەمریکا نوێنەرایەتی دەکات. وەک پرۆژە پێشنیاری دەکەن، کە بتوانێت ھاوسەنگی تێکچوونی سیستەمی سەرمایەداری ڕابگرێت وخۆێندنەوەیەک بۆ ھاوبەشەکانی بکات و پرتۆکۆڵ و ڕێکەوتنێکی نوێ بکەن و پێداچوونەوە بە قۆناغی ئێستادا بکەن.\nکەیسنجەر خواستی بۆ مانەوەی لیبراڵیزم پێداگری دەکات. بەلام ھەراری بە شێوەیەک ئەمریکا دەخاتە ژێر بەرپرسیاریەتی و وەک ھێزی باڵاباوک نیشان دەدات، کە خۆێندنەوەیەکی بەرفراوون و قوڵ بۆ داڕشتنەوەی سیستەمی جیھانی بکا و ھاوسەنگی و بڵانسێک ڕابگرێت. تایبەتلە بواری کەرتی تەندروستی و ھەژاری لە جیھاندا، کە بتوانێت قۆناخی نوێ چارەسەری ڕیشەی یان مامناوەند دەستەبەر بکات. تاکووھاوسەنگەیەک لەگەڵ جیھانی ڕۆژئاوادا دەستەبەربکات.\nپێم وایە گریمانەی ھەڵوەشاندنەوەی یەکێتێ ئەوروپا، ھەوڵی دەوڵەتان لە دژایەتی ڤایرۆسی کۆرۆنا دۆزینەوەی ڤاکسینێک بە ئاڕاستەیخۆیان. نیشانەیە بۆ پەرتەوازەی سەرکردایەتی و سەرمایەداری جیھانی، ئەوەی بەدیار کەوت کۆدەنگی و ھەماھەنگیەکان تەنیا لەقسەداماونەتەوە، لە ڕووی پراتیکی گۆلۆباڵیزم بێ مانا بووە. چونکە ئەم ڤایرۆسە جیھانیە ناوەڕۆکی راستەقینەی قەیرانەکانی سیستەمیسەرمایەدار لە ھەموو جومگەکان دەرخست، لە تەندروستی، ئابووری، سیاسی، موڕاڵی و کۆمەڵایەتی و ئیداری.......ھتد.کە مرۆڤایەتیتووشی شۆک کردووە و ھەموو زانست و کەرتی تایبەتەکانی تەندروستی تەکنەلۆژیە پێشکەوتۆکان بەھا و مانایی خۆی تائاستک لەدەستداوە. لە ڕوانگەی خەڵکەوە بێ ھیوایەک دروست بووە، ئەویش لەکاتێکدایە کە سەرکردایەتی جیھان دەگەڕێنەوە بۆ ھێزێک موڕاڵی.\nبۆیە چۆمسکی گرنگی کلتوور و سیاسەتی دیموکراتی بۆ گەلانی جیھان وەک دەرچەیەکی ئەخلاقی و ژیانی بۆ بەھا مرۆڤایەتی و گەڕانەوە بۆ ژیانی موڕاڵی و سروشت وەک تێپەڕاندنی سەرمایەداری دەبینێت.\nچۆمسکی لە خاڵێکی سەرنج ڕاکێشدا دەڵێت جیھان و دیموکراتی ڕۆژئاوا کەوتۆتە دەست کەسانی گەڵتەچی پێوویستە بنەماکانی دیموکراتیڕۆژئاوا زیاتر بەلاڕێدا نەبرێت و پرانسیپەکانی دیموکراتی بەھێز بکرێتەوە. وەک وەڵامێک بۆ قۆناخی ئێستا و تێپەڕاندی ئەم دۆخە دەگرێتەدەست، ترسەکەی بۆ ئەوە دەگەڕێتەوە بنەماکانی دیموکراتی بەلاوەنراون و شەڕە کاولکاریەکانی چەکی ناوکی بەرۆکی جیھان بگرێت، نۆرم وبەھاکانی لە سایەیی دیموکراتیدا گەشەیان کردووە لە ژێر ناوی پاراستنی دەوڵەت بچووک بکرێنەوە.


سێ هاووڵاتیی دەسبەسەرکراوی ناڕەزایەتییەکان بە بارمتەی قورس ئازاد کران\n10:45 - 20 سەرماوەز 2719\nئاژانسی کوردپا: سێ هاووڵاتیی کوردی خەڵکی شارەکانی سەقز و سنە، بە بارمتەی ١ میلیارد و ٢٠٠ ملیۆن تمەنی ئازاد کران.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی سێشەممە، ١٩ی سەرماوەز، دوو هاووڵاتیی کورد بە ناوەکانی "نافێع مینایی و ئیبراهیم حوسێن نژاد" کە لە گرتنگەی ئیدارەی ئیتلاعاتی سنەدا بوون، هەر کامیان بە بارمتەی ٥٠٠ ملیۆن تمەنی ئازاد کران.\nئەو دوو هاووڵاتییە کوردە لە کۆبوونەوە ناڕەزایەتییەکانی ئەم دواییانەی سەقز، لەگەڵ دوو کەسی دیکە بە ناوەکانی "مستەفا خەیری" و "یاسین خەیری"، لەلایەن هێزە ئیتلاعاتییەکانی ئەو شارەوە دەسبەسەر و دواتر بۆ گرتنگەی ئیدارەی ئیتلاعاتی سنە ڕاگوێزرابوون.\nبە وتەی سەرچاوەیەکی ئاگادار، ئیدارەی ئیتلاعاتی سنە ئەو دوو هاووڵاتییە کوردەی ١٤٠ ملیۆن تمەن جەریمە کردووە.\nلە لایەکی دیکەوە، هاووڵاتییەکی دیکە بە ناوی "ساعد بەنەفشی"، خەڵکی سنە، بە بارمتەی ٢٠٠ ملیۆن تمەنی ئازاد کراوە.\nئەو هاووڵاتییە کوردە، بە تۆمەتی بەشداری لە ناڕەزایەتییەکانی سنە، لەلایەن هێزە ئیتلاعاتییەکانەوە دەسبەسەر کرابوو.


بانگهێشت نامە بۆ ڤیزای شینگن | نامە بۆ ڤیزای سەرانکردن\nبانگهێشت نامە بۆ ڤیزای شینگن\nئایا بانگهێشت نامەی ڤیزای شینگن چیە؟\nبەگوێرەی مەبەستەکەت بۆ سەردانکردنی ناوچەی شینگن، ڕەنگە پێویست بکات تۆ بانگهێشت نامەیەك بنێریت بۆ ئەو کونسوڵخانە\_باڵوێزخانەی کە تۆ لە ڕێگەیەوە تۆ داواکاری پێشکەش دەکەیت. بانگهێشت نامەیەكان داواکاری نووسراوی گرنگن بۆ مانەوەی تۆ لەگەڵ خانەخوێ، بازرگانی بکەیت، یان بەشداری بکەیت لە چالاکیە جۆراوجۆرەکان لە ناوچەی شینگن.\nزۆربەی بانگهێشت نامەیەكان دەبێت بنووسرێن و بنێررێن بۆ داواکارەکە (نم. ئەو کەسەی کە بانگهێشت کراوە). بە گشتی، نامەی بانگهێشتەکان بۆ مەبەستی بازرگانی ڕەنگە بنێررێت بۆ کونسوڵخانە\_باڵوێزخانە، لەگەڵ ئەمەشدا، ئەمە بە ڕادەیەكی تایبەت بانگهێشتی پلە بەرزی ئەندامانی فەرمی حکومی\_نوێنەرانەکان لەخۆدەگرێت.\nتۆ بانگهێشت نامەکەت (ان) دەنێریت بۆ ئەو کونسوڵخانە\_باڵوێزخانەی کە تۆ لە ڕێگەیەوە تۆ داواکاری پێشکەش دەکەیت، کە دەریدەخات ئاخۆ ئەمە بانگهێشت نامەیەکی ڕاستەقینەیە بۆ داواکاری ڤیزای شینگن یان نا.\nبۆ ئەم کەیسانەی خوارەوە، بانگهێشت نامە یەکێکە لە بەڵگەنامە پاڵپشتەکان کە پێویستە تۆ ئامادەی بکەیت لەگەڵ بەڵگەنامە پێویستە سەرەتاییەکانت وەکو بەشێك لە داواکاری ڤیزای شینگنەکەت.\nبانگهێشت نامە ڕەنگە داوابکرێت بۆ گەشت کردن بۆ ناوچەی شینگن بۆ ئەم مەبەستانەی خوارەوە:\nسەردانکردنی خێزان و هاوڕێ.\nبۆ بەشداریکردن لە چالاکی\_بەرنامە کلتووری، زانستی، ئاینی، وەرزشی، سیاسیەکان یان ئەوانی تر.\nکێ پێویستی بە بانگهێشت نامە هەیە؟\nئەگەر تۆ گەشت دەکەیت بۆ ناوچەی شینگن بۆ مەبەستە گەشتیاریەکان و مانەوە لەگەڵ خانەخوێ (نم. مانەوە لە ماڵی کەسێك، نەك پارەدان بۆ مانەوە) ئەوا تۆ پێویستت بە بانگهێشت نامەیەك هەیە.\nئەگەر تۆ بە شێوەیەکی سەرەکی گەشت دەکەیت لەبەر هۆکارە کۆمەڵاتیەکان (نم. سەردانکردنی خێزان و هاوڕێ) و لەگەڵیان دەمێنیتەوە (نم. مانەوە لەگەڵ ئەو کەسەدا کە سەردانی دەکەیت نەك لە میوانخانە) ئەوا تۆ پێویستت بە بانگهێشت نامەیەك هەیە.\nئەگەر تۆ گەشت دەکەیت بۆ ناوچەی شینگن بە مەبەستی کردنی بازرگانی، ئەوا ڕەنگە تۆ بانگهێشت نامەیەکت پێویستبێت لەلایەن دامەزراوە بازرگانیەکە کە پیشتر داوای بەشداری تۆ بکەن لە کۆنفڕانس، کۆبوونەوە و چالاکی گشتی پەیوەندیدار بە بازرگانی.\nئەگەر تۆ بە شێوەیەکی سەرەکی گەشت دەکەیت بۆ یەکێك لەم هۆکارانەی خوارەوە، ئەوا تۆ پێویستت بە بانگهێشت نامەیەك هەیە:\nمەبەستە کلتووریەکان (نم. بۆ بەشداریکردن لە چالاکیە کلتووریەکان)؛\nمەبەستە زانستیەکان (نم. بۆ کردنی توێژینەوەی زانستی یان ئامادەبوون لە کۆنفڕانسێکی زانستی)؛\nمەبەستە ئاینیەکان (نم. بۆ بەشداریکردن لە چالاکی\_كۆبوونەوە ئاینیەکان)؛\nمەبەستە وەرزشیەکان (نم. بۆ بەشداریکردن لە چالاکیە وەرزشیەکان، لەوانە وەکو ئەندامی یانەیەك)؛\nمەبەستە سیاسیەکان (نم. بۆ بەشداریکردن لە چالاکیە سیاسیەکان، لەوانە ئامادەبوون لە کۆنفڕانسدا).\nئەگەر تۆ بە شێوەیەکی سەرەکی گەشت دەکەیت لەبەرئەوەی تۆ لە سەردانێکی فەرمیدایت، نم. تۆ ئەندامی دەستەیەکی سیاسیت و بانگهێشت کراویت بۆ سەردانکردنی دەوڵەتەێک یان چەند دەوڵەتێك لە ناو ناوچەی شینگن لەلایەن دامەزراوەی حکومی دەوڵەتێکی شینگن، یان پێکهاتیەکی بەرپرسی شینگن، ئەوا تۆ پێویستت بە بانگهێشت نامەیەك هەیە.\nکی پێویستی بە بانگهێشت نامە نیە؟\nئەگەر تۆ بە شێوەی سەرەکی بە گەشت دەکەیت بۆ مەبەستە گەشتیاریەکان و لەگەڵ خانەخوێ نامێنیتەوە (نم. تۆ لە میوانخانەکان دەمێنیتەوە یان شوێنی مانەوە بۆ خۆت بە کرێ دەگریت) ئەوا تۆ پێویستت بە بانگهێشت نامە نیە.\nئەگەر تۆ بە شێوەی سەرەکی بە گەشت دەکەیت بۆ هۆکارە تەندروستیەکان (نم. هەوڵی بەدەستهێنانی چارەسەری پزیشکیدا دەدەیت)، ئەوا تۆ پێویستت بە بانگهێشت نامە نیە.\nئەگەر تۆ بە شێوەی سەرەکی بە گەشت دەکەیت بۆ مەبسەتە پەروەردەییەکان (نم. ئامادەبوون لە خولێکدا لە قوتابخانە یان بەشداریکردن لە چالاکی\_بەرنامەی خوێندن یان پەروەردەیی)، ئەوا تۆ پێویستت بە بانگهێشت نامە نیە.\nئەگەر تۆ گواستنەوە دەکەیت لەڕێگەی ناوچەی شینگن بە ڤیزای گواستنەوەی فڕۆکەخانە، ئەوا تۆ پێویستت بە بانگهێشت نامە نیە.\nبانگهێشت نامە بۆ ڤیزای شینگن بۆ گەشتیاری\nنامەکە دەبێت لەلایەن ئەندامێك (ان) ئەو خێزانە یان هاوڕێە (ان) نووسرابێت کە تۆ سەردانی دەکەیت.\nنامەکە دەبێت لە شێوەی داواکاری نووسراودابێت بۆ تۆ بۆ بە مانەوەت لەگەڵ نووسەری نامەکەدا لەماوەی سەردانکردنت بۆ ناوچەی شینگن.\nناوڕۆکی نامەکە دەبێت ئەمانەی خوارەوە لەخۆبگرێت:\nناوی نووسەری نامەکە.\nسروشتی پەیوەندیەکەتان (نم. چۆن ئێوە پەیوەستن یان یەکتر دەناسن).\nبەروار و ماوەی مانەوەکەت.\nناونیشانی تەواوەتی ئەو.\nچالاکیە بەرنامە بۆ دانراوەکان.\nوردەکاریە داراییەکانی پەیوەندیدار بە سەردانەکە (کێ پارەی گەشت\_مانەوەت دەدات).\nئەگەر خانەخوێکەت دڵنیایی دارایی گەشتەکەتە، ئەوا دەبێت ئەو زانیاری لەبارەی دەمەزراندنەکەی دابین بکات، لەوانە داهاتی ساڵانە.\nلەگەڵ بانگهێشت نامە نووسراوەکەدا، ڕەنگە پێویست بکات نامە نووسەکە وێنەیەکی چاپکراو لە بەڵگەنامەی ناساندنی خۆی دابنێت (وەکو ناسنامەیەکی فەرمی یان پاسپۆڕت).\nئەگەر تۆ لەگەڵ چەندین خانەخوی دەمێنیتەوە بە درێژایی گەشتەکەت، هەر خانەخوێیەك کە تۆ نیازت وایە لەگەڵیدا بمێنیتەوە پێویستە نامەیەك لە بری تۆ بنووسێت. ڕەنگە ئەمە بە تایبەتی پەیوەندیدار بێت ئەگەر تۆ شینگن ڤیزای چەندەها چونەژوورەوەت هەبێت. بۆ نمونە، ئەگەر تۆ چەندنی جار دەڕۆیتە ناو ناچەی شینگن و جێیدەهێڵیت، و لەگەڵ ٣ خانەخوێی جیزاواز دەمێنیتەوە بەدرێژایی مانەوەکەت لە ناوچەی شینگن، ئەوا تۆ پێویستت بە ٣ نامەی جیاواز دەبێت.\nبانگهێشت نامە بۆ ڤیزای شینگن بۆ سەردانکردنی خێزان و هاوڕێ\nزانیاری پەیوەندیکردن (ژمارەی تەلەفۆن، ئیمەیڵ).\nئەگەر خزم\_هاوڕێکەت دڵنیایی دارایی گەشتەکەتە، ئەوا دەبێت ئەو زانیاری لەبارەی دەمەزراندنەکەی دابین بکات، لەوانە داهاتی ساڵانە.\nئەگەر تۆ لەگەڵ چەندین خزم یان هاوڕێ دەمێنیتەوە بە درێژایی گەشتەکەت، هەر کەسێك کە تۆ نیازت وایە لەگەڵیدا بمێنیتەوە پێویستە نامەیەك لە بری تۆ بنووسێت. ڕەنگە ئەمە بە تایبەتی پەیوەندیدار بێت ئەگەر تۆ شینگن ڤیزای چەندەها چونەژوورەوەت هەبێت. بۆ نمونە، ئەگەر تۆ چەندنی جار دەڕۆیتە ناو ناچەی شینگن و جێیدەهێڵیت، و لەگەڵ ٣ خزمی جیزاواز دەمێنیتەوە بەدرێژایی مانەوەکەت لە ناوچەی شینگن، ئەوا تۆ پێویستت بە ٣ نامەی جیاواز دەبێت.\nبانگهێشت نامە بۆ ڤیزای شینگن بۆ بازرگانی\nنامەکە دەبێت لەلایەن ڕێکخراو (ان)، دامەزراوە (ان)، یان ئەوکەسە نووسرابێت کە تۆ بانگهێشت دەکات بۆ کۆنفڕانس\_کردنی بازرگای لەگەڵ تۆدا.\nنامەکە دەبێت لە شێوەی داواکاری نووسراودابێت بۆ تۆ بۆ بە بەشداریکردن لە چالاکی بازرگانی لە ماوەی سەدانەکەت بۆ ناوچەی شینگن.\nناوی کۆمپانیا، ڕێکخراو، دامەزراوە یان نووسەری نامەکە.\nپێناسکردنی کۆمپانیا، کۆنفڕانس، و\_یان ڕێکخراو\_دامەزراوە.\nپێناسکردنی ئەو بازرگانیەی کە دەکرێت\_چالاکیەکان کە داواکارەکە بەشداریان تێدا بکات.\nبەروار و ماوەی چالاکیەکان\nناونیشنای تەواوی ڕێکخراو\_دامەزراوەکە.\nبانگهێشت نامە بۆ ڤیزای شینگن بۆ چالاکی\_بەرنامە کلتووری، زانستی، ئاینی، وەرزشی، سیاسیەکان یان ئەوانی تر\nڕەنگە تۆ پێویستت بە بانگهێشت نامەیەكی پێشوەختە هەبێت بە داواکاری بۆ بەشداریکردنت ئەگەر تۆ بە شێوەیەکی سەرەکی گەشت دەکەیت لەبەر یەکێك لەم هۆکارانەی خوارەوە:\nمەبەستە کلتووریەکان (نم. بۆ بەشداریکردن لە چالاکیە کلتووریەکان).\nزانستیەکان (نم. بۆ کردنی توێژینەوەی زانستی یان ئامادەبوون لە کۆنفڕانسێکی زانستی).\nئاینیەکان (نم. بۆ بەشداریکردن لە چالاکی\_كۆبوونەوە ئاینیەکان).\nوەرزشیەکان (نم. بۆ بەشداریکردن لە چالاکیە وەرزشیەکان، لەوانە وەکو ئەندامی یانەیەك).\nسیاسیەکان (نم. بۆ بەشداریکردن لە چالاکیە سیاسیەکان، لەوانە ئامادەبوون لە کۆنفڕانسدا).\nئەوای تر (ئەو چالاکی\_بەرنامانەی کە تۆ بانگهێشنامەت بەدەست دەگات بۆ بەشداریکردن تێیدا).\nنامەکە دەبێت نووسرابێت ئەو کەسەی کە نوێنەرایەتی دامەزراوە یان دەزگاکان دەکات کە تۆ سەران\_بەشداری تێدا دەکەیت.\nبۆ نمونە، ئەگەر تۆ گەشت دەکەیت بۆ مەبەستە ئاینیەکان، ئەو پێویستە تۆ بانگهێشت نامەیەکی نووسراوت هەبێت لەلایەن دامەزراوەیەکی ئاینیەوە کە بانگهێشتت دەکات بۆ بەشداریکردن.\nناوی نووسەری نامەکە\_ناوی دامەزراوەکە.\nسروشتی چالاکیەکە کە داواکارەکە نیازی هەیە بەشداری تێدا بکات.\nبەروار و ماوەی چالاکیەکان.\nناونیشتانی تەواوەتی دامەزراوەکە\_دەزگاکە.\nلەگەڵ بانگهێشت نامە نووسراوەکەدا، هەروەها پێویستە تۆ کۆپی تکتی چالاکیەکان بنێریت کە تۆ بانگهێشت کراویت بۆی (ئەگەر دەگونجێت).\nبانگهێشت نامە بۆ ڤیزای شینگن بۆ بانگهێشت نامەی فەرمی (سیاسی)\nئەگەر تۆ بە شێوەیەکی سەرەکی گەشت دەکەیت لەبەر ئەوەی لە سەردانێکی فەرمیدایت، نم. . تۆ ئەندامی دەستەیەکی سیاسیت و بە نوێنەرایەتی وڵاتێکی لایەنی سێهەمی دەرەوەی شینگن گەشت دەکەیت (وڵاتەکەت)، کە بە فەرمی بانگهێشتکراویت بۆ سەردانکردنی دەوڵەتێك یان چەند دەوڵەتێك لە ناو ناوچەی شینگن لەلایەن دامەزراوەیەکی حکومی دەوڵەتێکی شینگن، یان پێکهاتیەکی بەرپرسی شینگن، بۆ بەشدرایکرادن لە چالاکیە سیاسیەکان، دانوستان، بەرنامکانی ئاڵوگۆڕی کلتووری، هتد. ئەوا پێویستت هەیە بە:\nکۆپیەکی بانگهێشتکردنی فەرمی کە داواکاری نیشاندەدات بۆ بەشداریکردنی وڵاتەکەت (وە هەروەها بەشداریکردنی تۆ) لە چالاکیە دیاریکراوەکە.\nنامەیەکی نووسراو لەلایەن دەسەڵاتی وڵاتی لایەنی سێهەم (نم. وڵاتەکەت\_دەوڵەتێکی دەرەوەی شینگن) کە ڕوونیبکاتەوە تۆ ئەندامێکی فەرمی بەرپرسی حکومیت و دەتەوێت گەشت بکەیت بۆ دەوڵەتە شینگنەکە بۆ ئەوەی ببیت بە بەشێك لە چالاکیە سیاسیە دیاریکراوەکان لە نامە فەرمیەکان.\n. ناوی نووسەری نامەکە یان دەزگا\_بریکارە حکومیەکە.\n. پێناسکردنی ئەو چالاکیانەی کە داواکاراکە بەشداری تێدادەکات.\n. بەروار و ماوەی چالاکیەکان.\n. ناو و ناونیشنای تەواوی ڕێکخراو\_دامەزراوەکە لە وڵاتی بە ئامانجکراو (ئەگەر هەیە).\n. چالاکیە بەرنامە بۆ دانراوەکان.\nبەڵگەنمە ڕەسەنەکان بهێنە کاتێك بەردەستبوون، بە پیجەوانەوە بەڵگەنامەکان چاپ بکە و بیاننێرە لەگەڵ داواکاری ڤیزاکەتدا.\nتکایە تێبینی ئەوە بکە، لە کاتێکدا جۆرە گشتیەکانی پکهاتەکە، شێواز، ناوەڕۆکەکەی سەرەوە وا دادەنرێت گشتگیربێت، وڵاتە جیاوازەکان ڕەنگە داواکاری\_پەسەندکردنی جیاوازیان هەبێت بۆ نامەکانی بانگهێشتکردن.\nلەگەڵ ئەمەشدا، هەندێك وڵاتی دیاریکراو ڕەنگە داوا لە نووسەر نامەکە بکەن بەڵگەنامەی دیاریکراو و زیاتر ئامادەبکەن. ئەم بەڵگەنامانە پاڵپشتی بانگهێش نامە ڕەسەنەکە و وڵاتە دیاریکراوەکە دەکەن. بۆ نمونە، سوید داوا لە نووسەری نامەکە دەکات بۆ ئامادەکردنی بەڵگەنامەی تۆماری سیڤیلی تایبەت، کە پێویستە بریکاری باجی سوید داوابکرێت.\nهەندێك وڵاتی دیاریکراو ڕەنگە فۆرم و کڵێشەی کەسی پاڵپشت بکەن بۆ بانگهێشت نامەکان، کە بەردەستن بۆ دابەزاندن لەسەر وێب سایتی کونسوڵخانەکە، بو نمونە، وێب سایتی دەرمی کۆچبەرانی سوید فۆڕمێکی بانگهێشتکردنیان بەردەست خستووە بۆ دابەزاندن، کە دەکرێت پڕبکرێنەوە لەلایەن ئەو کەسانەوەیکە لە سویدن کە ئارەزوو دەکەن خزمەکان و هاوڕێکانیان کە لە دەرەوە دەژین بانگهێشت بکەن. بۆ ئەوەی فۆڕمەکان بەدەست بخەیت، و بۆ زانیاری وردی زیاتر لەسەر شێواز و ناوەڕۆکی بانگهێشت نامەکان، تکایە پشکنین بکە لەگەڵ کونسوڵخانە\_باڵوێزخانە دیاریکراوەکەت.


سێگرکان - ویکیپیدیا، ئینسایکڵۆپیدیای ئازاد\nسەگرگان - Sehgərgan\nپۆتانەکان: 37°17′47.5″N 44°54′10.5″E / 37.296528°N 44.902917°E / 37.296528; 44.902917پۆتانەکان: 37°17′47.5″N 44°54′10.5″E / 37.296528°N 44.902917°E / 37.296528; 44.902917\nسێگرکان گوندێکە، کەوتووەتە گوندەواری مەرگەوەڕ، ناوچەی سلیوانا، شارستانی ورمێ، پارێزگای ئازەربایجانی ڕۆژاوا، ڕۆژھەڵاتی کوردستان، ئێران.\nسێگرکان ھاوسنوورە لەگەڵ ئەم گوندانە:\nلە باکوورەوە لەگەڵ گوندی گارانە.\nلە باشوورەوە لەگەڵ گوندی ھێشمەوا.\nلە ڕۆژاواوە لەگەڵ گوندی دوکانا.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٦١٥) کەس و (١٠٦) خێزان بووە.\nوەرگیراو لە «https://ckb.wikipedia.org/w/index.php?title=سێگرکان&oldid=774563»\nئەم پەڕەیە دواجار لە ١٤:٤٤ی ١٢ی نیسانی ٢٠٢١ نوێ کراوەتەوە.


كشتوكاڵی وڵات لە خراپترین ڕەوشیدایە\nئەوەی كە ڕوسیا تەماتە لە ئێمە وەرناگرێت خۆمان ڕەشپۆش كرد.\nچوین داوای لێبوردنمان لێكرد. گوتمان "تەماتەمان لێبكڕن". كڕیان، خۆشحاڵبوین! شەیتانە سورەكان بوونە بەشێك لەو گەمەیەی بە توركیا دەكرێت....\nلە ڕوسیا ئەوە فێربووین، ئەگەر وڵاتێك تەماتەت لێبكڕێت كەواتە "دڵی بەلای ئێمەوەیە". ئەگەر نا، كڕینی تەماتە بوەستێنێت گوایە مانای وایە پەیوەندییەكانمان كێشەی تێدایە.\nبەحساب چوارەم وڵاتی جیهانین كە تەماتە بەرهەمدێنین بەگوێرەی بڕیارێكی سەرۆك كۆمار25 هەزار تۆن تەماتە "باجی گومرگیان لەسەر سفرە" بڕیارماندا هاوردەی بكەین! بەڕاست چۆن گەیشتینە ئەو بڕیارە؟\nبۆ ئەوەی لەسەر ئابوری بنوسم كەوتمەڕێ، لە ساڵی ڕابوردودا سەرم لەسەر كێڵگە بەرزنەكردەوە. لە پیازەوە بۆ پەتاتە، لە زەیتونەوە بۆ كا... دەكرێت هەموو شتێك هاوردە بكەین؟ وڵات بووەتە هەرد و چۆڵەوانی... چۆن سیاسەتێكی كستوكاڵی بەڕێوەدەچێت، وەهایە...\nئەگەر تەنها بە پیاز و تەماتە بوەستین ئەوە باشە... بەگوێرەی بڕیارنامە 1 ملیۆن تۆن گەنم، 700 هەزار تۆن جۆ، 100 هەزار برنج، 100 هەزار تۆن پاقلەمەنی باجی گومرگی لەسەر لابراوە، لە ڕۆژنامەی فەرمی بڵاوكراوەتەوە. هاوردەی دەكەین و بەرلە لە هەڵبژاردن دەیخەینە ناو بازاڕەوە. دەڵێن "نرخەكانمان دابەزاند" و داوای دەنگ دەكەن!\nكاتێك سەبارەت بەو هاوردەیە پرسیار لە وەزیری كشتوكاڵ كرا و گوتی "لە توركیا پارە هەیە كە بتوانێت هاوردە بكات". گوتنی وەزیر بەوەی "پارەمان هەیە" باجی ئێمەیە. بەم عەقڵەوە ئێمە زیاتر جۆی هاوردە دەخۆین.\nگەیشتینە ناخۆشترین دیمەنی فیلمەكە. با ڕوداوێكی تاڵترتان بۆ باسبكەم. ئێوەش بۆ سڕینی فرمێسكەكانتان دەسڕەكەتان ئامادە بكەن. هاوردەی كاغەزیش بەڵام زۆر خۆتان بەوە خەریك مەكەن! توتنی توركیا لە باشترین جۆرەكانی جیهانە. لە مێژودا بەكارهێنانی توتنی توركی ئاماژەی دەوڵەمەندی بوو, چوار سەد ساڵ بەمشێوەیە بوو. ئاكەپە هات، مێژوی گۆڕی. كۆتایی بە توتنی توركی هێنا.\nلە یەكەم ڕۆژی ساڵی نوێدا و لە هاوردەی توتنی توركیدا 150 دۆلاری باج بۆ هەر تۆنێك كرابە سفر. ماناكەی ئاسانە. واتە بە بەرهەمهێنیان گوت "دایكت بەرە و بڕۆ". لە توركیا لەسەدا 90 ی بازاڕ كەوتۆتە دەستی وەبەرهێنی بیانی. چونكە لە 2002 دا ژمارەی وەبەرهێنەكانی توتن 406 هەزار كەس بوو، ئێستا ئەو ژمارەیە بۆ 50 هەزار وەبەرهێنی توتن دابەزیوە. بەرهەمهێنانی توتن لە 2002 دا گەیشتە ئاستی 160 هەزار تۆن و بۆ 62 هەزار تۆن داكشا. ئێستا تونی ئەمریكی لە جگەرەدا بەكاردەهێنرێت. پارەكە دەڕژێتە مەملەكەتی ترەمپ.\nبەرلە هەڵبژاردن، ئەو شتانە دەڵێن "پاكێجی پشتیوانی مەزن ڕادەگەنین، مژدە بۆ جوتیاران"... قسەی نابەجێیە... هەموو ئەو پارەی دەیدەن 972 ملیۆن لیرەیە... ئەو یش ئەگەر بدرێت.\nهەمان دەسەڵات لە ساڵی 2006 دا قانونی دەركرد. لانیكەم لەسەدا 1 ی داهاتی نیشتمانی بۆ پشتیوانی كشتوكاڵی تەرخان دەكرا.\nبەگوێرەی ئەم حسابە، دەبوایە 135 ملیار لیرە بۆ پشتیوانی كشتوكاڵی درابا.\nئەو پارەیەی تا ئێستا دراوە 66 ملیار لیرەیە... باشە چی لەو 69 ملیار لیرەیە كرد؟ دای بەكێ؟ ئەو پشتیوانیەی لە جوتیاران دەكرا و لە ڕێگەی تەندەرەكانی ئەنجامیبدە-بەگەڕیبخە-ڕادەستی بكە بۆ بەڵێندەرەكانی سەربە دەسەڵات خەرجكرا. بۆ ڕێگا؟ بۆ پرد؟ بۆ فڕۆكەخانە؟ لەمەولا دەبێت نانەكە بە قاپەكەدا بێنی...


کتێبخانەی گشتی بەڕیتانیا بڕی ٢٢٠ هەزار یۆرۆی تەرخانکرد بۆ کڕینی یادەوەری و نووسراوە تایبەتیەکانی کێنیس ویلیامز. بۆ زۆرینەی خەڵکی فیلمی دکتۆر ژیڤاگۆیەکێکە لە باشترین فیلمەکانی مێژووی سینەما، بەڵام بۆ کێنیس ویلیامز شتەکە پێچەوانەیە. ئەو پێیوایە "هیچ فیلمێک نابێت بێزارکەربێت، ئەم فیلمە بێزارکەرە."\nڕاکەی ویلیامز سەبارەت بەم فیلمە مەزنەی مێژووی جیهان و دەرهێنەرەکەی "دەیڤد لین" بۆ یەکەمینجار لە یادەوەریەکانیدا ئاشکراکرا، کە ئەمیش لە ڕێگەی کتێبخانەی گشتی بەڕیتانیاوە بڵاوکرایەوە. ئەو نووسیویەتی کە "ڕەنگە ئەمە ڕۆمانێکی گەورەی ڕووسی بێت، بەڵام وەک فیلم ئازاردەرە."\nکتێبخانەکە ڕایگەیاند کە بڕی ٢٢٠ هەزار یۆرۆی داوە بۆ کڕینی ئەو نووسین و یادەوەری و نامە تایبەتیانەی کێنیس ویلیامز کە هەر لە تەمەنی ١٨ ساڵییەوە نووسیوونی تا ساڵی ١٩٨٨، ساڵی مردنی کە لە تەمەنی ٦٢ ساڵیدا گیانی سپارد. نزیکەی لە سەدا ٨٥ی ئەرشیفەکەی، کە ٤٣ یادەوەری و ٢ هەزار نامەیە، پێشتر هەرگیز ئەم بابەتانە بڵاو نەکراونەتەوە بۆ لێکۆڵەرەوان تاوەکو لێکۆڵینەوەیان لەسەر بکەن.


لەگەڵ زیادبوونی گرژییەکاندا 35 کەس لە غەزە و 5 کەسی دیکە لە ئیسڕائیل کوژراون\nشەڕ و پێکدادانەکانی نێوان بزوتنەوەی حەماس و ئیسڕائیل زیادیکرد و بەهۆیەوە 35 فەڵەستینی لە غەزە و 5 ئیسڕائیلی کوژران.\nبەرەبەیانی ڕۆژی چوارشەممە ئیسڕائیل سەدان هێرشی ئاسمانی کردە سەر غەزە و هاوکاتیش بزوتنەوەی حەماس و گروپە چەکدارییە فەڵەستینیەکانی دیکە ژمارەیەکی زۆر موشەکیان ئاڕاستەی تەل ئەڤیڤ و بئیر سەبع کرد.\nسەرۆک وەزیری ئیسڕائیل بنیامین نەتانیاهو وتی گروپە چەکدارییەکانی غەزە " باجێکی گەورە دەدەن " دوای هاویشتنی موشەک لە غەزەوە بەرەو ئیسڕائیل.\nنەتانیاهو بە ڕۆژنامەنووسانی وت " ئێمە لە هەڵمەتێکی گەورەداین، حەماس و جیهادی ئیسلامی دەستیانپێکرد، باجێکی گەورە دەدەن لەسەر دوژمنکارییەکانیان."\nئیسڕائیل وتی بەرەبەیانی ڕۆژی چوارشەممە فڕۆکە جەنگییەکانی ژمارەیەکی زۆر لە سەرکردە هەواڵگرییەکانی حەماسییان کردۆتە ئامانج و بۆردومانی شوێنەکانی هەڵدانی موشەک و بنکەکانی حەماس و ماڵی سەرکردەکانی بزوتنەوەکەیان کردووە.\nلەدوای شەڕەکەی ساڵی 2014 ەوە لە غەزە، ئەمە توندترین شەڕ و پێکدادانی نێوان حەماس و ئیسڕائیلە، بەهۆی ئەوەشەوە کۆمەڵگەی نێودەوڵەتی نیگەرانن لەوەی ڕەوشەکە لە جڵەو دەربچێت.\nنوێنەری نەتەوە یەکگرتووەکان بۆ ئاشتی لە ڕۆژهەڵاتی ناوەڕاست تۆر وینسلاند وتی " بەزووترین کات شەڕ و پێکدادانەکان ڕابگرن، ئێمە ڕەوشەکە بەرەو جەنگێکی بەرفراوان دەبەین. پێویستە لەسەر ڕابەرانی سەرجەم لایەنەکان هەست بە بەرپرسیارێتی بکەن و گرژییەکان ڕابگرن."\nلەلایەکی دیکەوە دیبلۆماتکاران وتیان ئەنجومەنی ئاسایشی نێودەوڵەتی بەنیازە ڕۆژی چوارشەممە کۆبوونەوەیەکی داخراو ئەنجام بدات و تیایدا تاوتوێی ململانێکانی نێوان ئیسڕائیل و گروپە چەکدارییەکانی کەرتی غەزە دەکات.


کەلانە؛(نانێکی خۆش و بەناوبانگ لە کوردەواری) |\nکەلانە؛(نانێکی خۆش و بەناوبانگ لە کوردەواری)\nPost category:فێرکاری / نووسراوە\nچۆنیەتیی سازکردنی «کەلانە»\n٢ لیوان، بەشێوەی وردکراو\n١ کەوچکی چایخۆری\nئاردەکە ٢ یان ٣ جار هێڵەک بکەن کە هەویرەکەتان جوانتر و ناسکتر بێ. خوێکەشی بکەن بان ئاردەکەی و تێکەڵی کەن. لیوانێ ئاوتان هەبوو کە تۆزتۆزە بە ئاردەکەتان زیاد کەن و بیشێلن هەتا هەویرەکە بە دەستتان نەلیچکێ. (ئەگەر هەموو ئاوەکەی یەک تەکان بکەن ناو ئاردەکەی هەویرەکە جوان دەرنایە). وەختێک کە هەویر بە دەستتان نەلیچکا بیخەن ناو تەشتێک و دەسرەیەکی (دەسماڵ) لە سەر خەن و بۆ ماوەی ٣ کاتژمێر لە جێگایەکی گەرمی دانێن تا هەویرەکەتان هەڵ بێ (لە چێشتخانە داینێن). دوای ٣ کاتژمێر کە هەویرەکە تەقریبەن دوو هێندە بوو بیهێنن بەردەستتان و ١٠ خولەکی تر بیشێلن . له سەر سینی (پنە / کەشەف) تۆزێ ئارد بڕێژن و کەمێ لە هەویرەکە (بەقەد پڕتەقاڵێک) هەڵگرن و لەسەر سینییەکە بەقەد نانی لەواشێک ناسکی کەن.\nکەمێک لە تەڕەپیازەکان (تەڕەپیواز) کە وردتان کردووە، بڕێژن سەر نیوەی هەویرەکە و ئەو نیوەی تری بخەن سەری و دەورەکەی بە دەست بشێلن تا سەوزییەکانی لێ دەر نەیە.\nساجێ لەسەر ئاگر دانێن (ئەم نانە لەسەر ساج ساز ئەکرێ بەڵام ئەگەر ساجتان نەبوو ئەتوانن سینییەک سەر ئاگر دانێن) و کەلانەکان سەر ساجەکەی خەن و ڕاوەستن تا جوان ببرژێ. دوایی بیخەنە ئەو لای تری و جوان بیبرژێنن. کەلانەکەتان حازر بوو. بە ڕۆنی کوردی هەردوو لای چەور کەن و بە دۆ نۆشی گیانی کەن .😊\nئەم پۆستە خاوەنی 2 بۆچوونە.\nنەناسراو وەڵامدانەوە 17 دسامبر 2021\nزۆر جوان بوو دەستخۆش هەڤاڵ\nفاتمە حسێینی وەڵامدانەوە 17 دسامبر 2021


🏰 خرابەدراو شوێنەکان\nگەڕەکێکە لە شارەدێی کەورگۆسک سەر بە شارۆچکەی خەبات [ زۆرتر... 👁] ✖ ✖ ✖ 0 3 ✔ 80% ✍ ج.ع.ئـ. 12-7-2019 17:56:10\n🏰 خەبات شوێنەکان\n📅 کاتی تۆمارکردن Oct 10 2015 3:14AM\nئەم شارۆچکەی لە 3 شارەدێ پێکدێت کە بریتین لە: دارە [ زۆرتر... 👁] ✖ ✖ 2 1 ✔ 99% ✍ س.ئـ. 10-10-2015 3:14:19\n🏰 سورچیان شوێنەکان\nگەڕەکێکە لە شارەدێی کەورگۆسک سەر بە شارۆچکەی خەبات [ زۆرتر... 👁] ✖ ✖ ✖ 0 2 ✔ 80% ✍ ج.ع.ئـ. 12-7-2019 17:56:09\n🏰 شیوەڕەش دیوان شوێنەکان\nگەڕەکێکە لە شارەدێی کەورگۆسک سەر بە شارۆچکەی خەبات [ زۆرتر... 👁] ✖ ✖ ✖ 0 11 ✔ 80% ✍ ج.ع.ئـ. 12-7-2019 17:56:11\n🏰 شیوەڕەش هەرکی شوێنەکان\nگەڕەکێکە لە شارەدێی کەورگۆسک سەر بە شارۆچکەی خەبات [ زۆرتر... 👁] ✖ ✖ ✖ 0 12 ✔ 80% ✍ ج.ع.ئـ. 12-7-2019 17:56:11


لە سەیدسادق ئینگلاین و پەرژینی باخەكان دەدزرێن - تۆڕی میدیایی خەڵک\nئەمڕۆ سێ شەممە، بەشی پۆلیسی دارستانی شارۆچکەی سەیدسادق دوو کەسیان دەستگیرکردووە، کە هەستاون بە شێواندن و بردنی (ئینگلاین و پەرژینەکانی) باخ و باخچەکانی سەیدسادق.\nبەڕێوبەرایەتی پۆلیسی دارستان و ژینگەی پارێزگای سلێمانی لە ڕاگەیەنراوێكدا ئاماژەی بەوەكردووە، بەشی پۆلیسی دارستانی شارۆچکەی سەیدسادق هەستان بە دەستگیرکردنی دوو هاووڵاتی، کە باخ و باخچەکانی سەیدسادقیان شێواندووە.\nوتیشی، “ئەو دوو هاووڵاتییە جگە لەوەی هەستابوون بە شێواندن و تێکدانی باخ و باخچەکانی شارۆچکەی سەیدسادق لەگەڵ ئەوەشدا (ئینگلاین و پەرژینەکانی)یان بردووە”.\nجەختیشی كردۆتەوە، پۆلیسی دارستانی شارۆچكەكە توانیان هەردوو هاووڵاتیەکە دەستگیر بکەن و ڕادەستی یاسایان بکەن.\n26 شوبات 2021 2.50 pm\nخەڵك – یەحیا حبیب بەهۆی كەمی پارەی مووچەی نەخۆشخانەی گشتی شەهید شەوكەت لە سەیدسادق، بەشێك لە كارمەندانی نەخۆشخانەكە…


بە فەرمی بڕیارێك بۆ فەرمانبەرانی وەزارەتێك دەردەچێت – تۆڕی میدیایی خەڵک\n2019/07/15 - 5:02 PM\nوەزارەتی كار و كاروباری كۆمەڵایەتی حكومەتی هەرێم لەڕێگەی گشتاندنێكەوە جەخت لە ڕاگرتنی گواستنەوە و تەنسیبی فەرمانبەران دەكاتەوە و دەشڵێت: “هیچ نووسراوێك لەسەر ئەو بابەتە بەرزنەكرێتەوە.\nبەپێی نووسراوێكی وەزارەتی كار و كاروباری كۆمەڵایەتی حكومەتی هەرێمی كوردستان،كە ئەمڕۆ دوو شەممە بە ژمارە (33) و گشتێندراوە بۆ سەرجەم بەڕێوەبەرایەتییە گشتییەكان، ئاماژە بەوەكراوە، “جەخت لەسەر گشتاندنمان بە ژمارە 1235 دەكەینەوە لەبارەی گواستنەوەی فەرمانبەران”.\nڕاشیگەیاندووە، لەبەرئەوەی فەرمانبەرانی وەزارەتمان بەشێوەیەكی بەردەوام داوای “گواستنەوەی ڕاژە و تەنسیب” دەكەن، بۆیە بڕیارماندا بە ڕاگرتنی گشت داواكارییەكی تایبەت بەم دوو بابەتە و بەهیچ شێوەیەك نووسراومان بۆ بەرزنەكرێتەوە بۆ وەزارەت.\nوەك لە نووسراوەكەدا هاتووە، “هەندێك لە بەڕێوەبەرایەتییە گشتییەكان بە تەواوی پاپەند نەبوون، بۆیە پێویستە بەهیچ شێوەیەك نووسراو بەرزنەكرێتەوە بۆ ئەو بابەتە”.\nفەرمانبەرانگواستنەوەی ڕاژە و تەنسیبوەزارەتی كار و كاروباری كۆمەڵایەتی هەرێم


ڕاپـۆرتێـکی نێودەوڵەتی دەڵێت قوربانیانی هێرشی تێرۆرستی لە جیهاندا لە ساڵی ڕابردوو کەمی کردووە\nئنستتیوتی ئابوری و ئاشتی IEP ڕاپـۆرتێـکی بڵاوکردووەتەوە و تیایدا باس لە ڕێکخراوە تێرۆرستیـیەکان و هێرشەکانیان دەکات لە ماوەی ساڵی 2015 ، ئەمەش پاش لێکۆڵینەوە و توێژینەوەی ورد لە بارەیانەوە.\nڕاپـۆرتەکە Global Terrorism Index 2016 کە لە 100 لاپەڕە پـێکهاتووە ئەمڕۆ چوارشەممە بڵاوکرایەوە، تیایدا هاتووە ژمارەی قوربانیانی هێرشە تێرۆرستیـیەکان لە ساڵی 2015 بەراورد بە ساڵی 2014 بە ڕێژەی 10% هاتووەتە خوارێ، بەڵام ژمارەی قوربانیان لە وڵاتە پـێشکەوتووەکاندا بە ڕێژەی 650% زیادیانکردووە.\nبەپـێی ڕاپـۆرتەکە هۆکاری کەمبوونەوەی ژمارەی قوربانیـیانی ئاکامی هێرشە تێرۆرستیـیەکان دەگەڕێنێتەوە بۆ لاوازبوونی داعش لە عێراق و سوریا و گروپی بۆکۆ حەرام لە نەیجیریا. دەڵێت لە ساڵی ڕابردوو 29 هەزار و 376 کەس بەهۆی هێرشەکان گیانیان لەدەسـتداوە، واتە 3 هەزار و 338 کەس کەمتر بەراورد بە ساڵی 2014 .\nئەو وڵاتانەشی زۆرترین زیانیان بەهۆی تێرۆرەوە پـێگەیشتووە بریتین لە عێراق و ئەفغانستان و نەیجیریا و پاکستان و سوریا. بەپـێی ڕاپـۆرتەکە 72% ی ئەو کەسانەی بەهۆی تێرۆرەوە لە ساڵی 2015 لە جیهاندا گیانیان لەدەسـتداوە لەم پـێنج وڵاتە بوون. عێراق لە پلەی یەکەمە و 2415 هێرشی تێرۆرستی لێکراوە کە بەهۆیانەوە 6960 کەس کوژراون و 11900 کەس برینداربوون و 519 بینا و ماڵ و بازاڕ زیانیان پـێکەوتووە.\nدەشڵێت لە 21 وڵاتی ئەندامی ڕێکخراوی هاوکاری ئابوری و گەشەپـێدان کە بریتین لە 34 وڵات، هێرشی تێرۆرستی ئەنجام دراون. ئەم ڕێکخراوە وڵاتانی ئەوروپا لەگەڵ ئەمەریکا و کەنەدا و ئوسترالیا تیایدا ئەندامن.\nهەروەها داعش لە ساڵی 2015 لە 11 وڵات (عێراق، سوریا، فەڕەنسا، لوبنان، ئوردن، تورکیا، سعودیـیە، سۆماڵ، تونس، بەحرەین، ناوچەکانی ژێر دەسەڵاتی فەڵەستینیـیەکان) هێرشی تێرۆرستی ئەنجامداوە.\nباس لەوەش دەکات داعش لە ماوەی ساڵی 2015 داهاتی 2 ملیار دۆلار بووە و سەرچاوەی سەرەکی بە قاچاغفرۆشتنی نەوت بووە.


نەخۆشخانەیەکی منداڵبوون و منداڵان لە فەلوجە دەکرێتەوە | UNDP in Iraq\nمنداڵێکی تازە لە دایکبوو لە ناو ئینکیوبەیتەردا (ئامێرێکە بەکاردێت بۆ چاودێری کردنی ئەو منداڵە ساوایانەی پێش وادەی دیاریکراوی خۆیان لە دایک دەبن) لە نەخۆشخانەی منداڵبوون و منداڵان لە فەلوجە. وێنەکە لە لایەن جەمال پێنجوێنیەوە گیراوە/ بەرنامەی نەتەوە یەکگرتووەکان بۆ پەرەپێدان (UNDP)\nنەخۆشخانە تازەکە لە ستافێکی ٣٥٨ کەسی پێک هاتووە کە لە ناویاندا ٢٩ پزیشک هەن، لە ٪٤٠ ئەم پزیشکانە رەگەزی مێینەن.\nپرۆژەکە لە لایەن حکومەتی یابانەوە پارەی بۆ تەرخان کرا و بڕە پارەیەکی زۆری پێ بەخشرا بە بڕی $١٧.٩ ملیۆن دۆلاری ئەمەریکی .\nلەگەڵ ئەمەشدا، بە هاتنی ساڵی ٢٠٠٥ ناوچەکە زیادبوونێکی بەرچاوی بە خۆیەوە بینی لە چەند نەخۆشیەکی دیاریکراوی وەک شێرپەنجە و لوکیمیادا (شێرپەنجەی خوێن)، بە هۆی نەبوونی دەزگای پێویست بۆ بە هاناوەچوونی ئەم حاڵەتانە. زۆرێک لە نەخۆشەکان زۆرجار بۆ مەبەستی وەرگرتنی چاودێری تەندروستی تایبەت دەچوون بۆ بەغداد، کە ٦٠ کیلۆمەترێک لێیانەوە دوور بوو. ئەمەش زۆر مەترسیدار بوو بە لەبەرچاوگرتنی دۆخی ناجێگیری ئەنبار لەم چەند ساڵەی ڕابردوودا.\nلە بەرامبەر ئەمەدا، بەرنامەی نەتەوە یەکگرتووەکان بۆ پەرەپێدان (UNDP) و وەزارەتی تەندروستی و حکومەتی یابان پرۆژەیەکیان ڕاگەیاند بۆ کردنەوەی نەخۆشخانەیەکی تایبەت بە منداڵبوون و چاودێری منداڵان لەسەر ئاستی جیهانی- بە تایبەتی لە بواری شێرپەنجەزانی: دەستنیشانکردن و چارەسەرکردنی- بە پێی ستانداردی نەخۆشخانە نێودەوڵەتیەکان. پرۆژەکە لە لایەن حکومەتی یابانەوە پارەی بۆ تەرخان کرا و بڕە پارەیەکی زۆری پێ بەخشرا بە بڕی $١٧.٩ ملیۆن دۆلاری ئەمەریکی . بەرنامەی نەتەوە یەگرتووەکان بۆ پەرەپێدان (UNDP) لە عێراق لە نزیکەوە لەگەڵ وەزارەتی تەندروستی پێکەوە کاریان کرد بۆ داڕشتنی نەخشە و بنیاتنان و جێبەجێکردنی ئەم پرۆژەیە.\nبەرنامەی نەتەوە یەگرتووەکان بۆ پەرەپێدان (UNDP) لە عێراق پرۆژەکەی بە ئەنجام گەیاند و لە ڕۆژی ٢٥ ی ئازاری ساڵی ٢٠١٣ دا نەخۆشخانەی منداڵبوون و منداڵانی فەلوجە ی کردەوە. ئەمڕۆ، نەخۆشخانە تازەکە لە ستافێکی ٣٥٨ کەسی پێک هاتووە کە لە ناویاندا ٢٩ پزیشک هەن، لە ٪٤٠ ئەم پزیشکانە رەگەزی مێینەن. نەخۆشخانەکە، ڕۆژانە خزمەت پێش کەشی سەدان نەخۆش دەکات، لە ڕێگای خزمەتگوزاری هەمەچەشن بە نەخۆشەکانی ناوەوە ودەرەوەی نەخۆشخانە.\nهێزێکی پاڵنەری دیکە لە پشت بنیاتنانی نەخۆشخانەکەوە چیرۆکی ڕۆژنامەنووسی یابانی (شینسوکێ هاشیدا) بوو. لە ساڵی ٢٠٠٤دا، کاتێک کە لەسەر کارەکەی بوو، کوڕێکی منداڵی ناسی کە بەهۆی تەقەکردنەوە لە شارەکەدا بینایی چاوەکانی بە نیوەیی لە دەستدابوو.هاشیدا بۆی دەرکەوت کە هیچ دەزگایەکی بە توانا لە شارەکە نەبوو بتوانێت ئەم کوڕە چارەسەر بکات، لە کاتی ڕۆیشتنەوەیدا، بەڵێنی بە فەلوجە دا کە کوڕەکە بەرێت بۆ یابان بۆ وەرگرتنی چارەسەر. بەداخەوە، لە مانگی ئایاری ساڵی ٢٠٠٤دا، کاتێک دەگەڕایەوە بۆ فەلوجە تاوەکو کوڕەکە لەگەڵ خۆیدا بباتەوە بۆ یابان، هاشیدا لە بۆسەیەکدا لە نزیکی بەغداد کوژرا . بۆ ڕێز لێنان لە بەڵێنکەی هاشیدا، خێزانەکەی کوڕە منداڵەکەیان بۆ چارەسەر برد بۆ یابان و بەسەرکەوتووی چارەسەری بۆ ئەنجام درا و بینایی بۆ چاوەکانی گەڕایەوە. بۆ بەرز ڕاگرتنی یادی بەڕێز هاشیدا، هاوسەرەکەی ( سندووقی یادگاری هاشیدا) ی دامەزراند کە لە ساڵی ٢٠٠٤ ەوە هاوکاری پێش کەش بە دۆزی چەندەها منداڵ کردووە لە عێراقدا، وە بزوێنەرێکی سەرەکی پرۆژەی دامەزراندنی نەخۆشخانەکە بوو. کوڕە منداڵەکە کە ناوی (محمد هیثم) ە ئێستا تەمەنی ١٨ ساڵە و بە تەواوەتی چاک بووەتەوە؛ ئەو لە ئاهەنگی ڕەسمی کردنەوەی نەخۆشخانەکەدا سوپاسی یارمەتیەکەی هاشیدا و بەرنامەی نەتەوە یەکگرتووەکان بۆ پەرەپێدان (UNDP) کرد بۆ ئەم پرۆژەیە.\nڕێوڕەسمی فەرمی دانەدەستی نەخۆشخانەکە بە وەزارەتی تەندروستی عێراق کاتی بۆ دەستنیشان کراوە کە لە کۆتایی ئەم مانگەدا بەڕێوە بچێت.\nڤیدیۆ: کردنەوەی نەخۆشخانەی فەلوجە\nبەرنامەی نەتەوە یەگرتووەکان بۆ پەرەپێدان (UNDP) لە عێراق لە نزیکەوە لەگەڵ وەزارەتی تەندروستی پێکەوە کاریان کرد بۆ داڕشتنی نەخشە و بنیاتنان و جێبەجێکردنی ئەم پرۆژەیە. لە لایەنی ئەندازیاریەوە، نەخۆشخانە کۆنەکە نۆژەن کرایەوە و زۆرێک لە بیناکانی نەخۆشخانەکە کە بەرە بەرە زیاتر لە کەڵک دەکەوتن چاککرانەوە.\nهۆکاری کارئاسانی هاوچەرخ و ژێرخانێکی هەرە پێشکەوتووە پێشکەش بە نەخۆشخانەکە کرا، کە لە ناویاندا کارگەیەکی هاوچەرخی چارەسەرکردنی ئاوی زێراب و سیستەمی گەرمکردن و هەوا گۆڕێن و ساردکردنەوە و ئێستگەی لقیی کارەبا و چێشتخانەیەکی هاوچەرخ هەبوون. ئامێری تەکنۆلۆژی پێشکەوتوو بۆ نەخۆشخانەکە دانرا، لەوانەش سی تی سکانەر و ئامێری تیشک گرتن (ئێکس ڕەی)، وە هەروەها ئامێری ئینکیوبەیتەر بۆ حاڵەتەکانی لە دایک بوونی پێش وادەی دیاریکراو. وە هه روەها، وەزارەتی تەندروستی ئامێری پزیشکی و کاروباری بنیاتنانی بۆ نەخۆشخانەکە دابین کردووە، وەکو شوێنی وەستانی ئۆتۆمۆبیل و شوێنی حەوانەی پزیشکەکان.\nستافی پزیشکی و ئەندازیاری و بەڕێوەبردنی نەخۆشخانەکە ڕاهێنانیان وەرگرتووە لەسەر بەکارهێنان و چاککردنەوەی هۆکارەکانی کارئاسانی و ئامێرەکان.


ئاخێزی ئەمجارە، ڕێی ڕزگاری خەڵکی ئێران هەمووار دەکاتەوە؟!\nئاخێزی ئەمجارە، ڕێی ڕزگاری خەڵکی ئێران هەمووار دەکاتەوە؟!\nخۆپیشاندانە ئیعترازییە جەماوەرییەکانی خەزەڵوەری ٩٨ ئەم ڕاستییەی دەرخست کە ئێران ئاوسە بە گۆڕانێکی گەورەی ڕیشەیی کۆمەڵایەتی و سیاسی و ئابووری. خەسڵەت نمایی و دەرکەوتەکانی، بێزاری و نەفرەت بوو لە دەسەڵاتی چل ساڵەی ڕژیمی کۆماری ئیسلامی کە هەموو سێکتەرە کۆمەڵایەتی، سیاسی، ئابووری، کولتووری و … خەڵکی ئێرانی بە دیل گرتووە.\nچەند ساڵێکە ڕەوتی ڕوو لە پووکانەوەی کۆماری ئیسلامی باسی کۆڕ و کۆمەڵی ناوخۆیی، ناوچەیی و جیهانییەکانە، بەڵام دەبوو ئەم خۆپیشاندان و ئیعترازە جەماوەرییانە ڕوویان بدابایە تا ئەم سەرەتای کۆتایی هاتنی ڕژیمە فاشیستە ئیسلامییەی ئێرانی بۆ هەمووان ئاشکرا و لەقا بدابایە.\nلە ماوەی نزیک بە دوو ساڵی ڕابردوو کە ئەمریکا لە ڕێکەوتننامەی ناسراو بە بەرجام یەک لایەنە هاتە دەرێ و گەمارۆ پێشووەکانی لە دوو قۆنای ٩٠ و ١٨٠ ڕۆژە دژ بە ئێران کارا کردەوە و بەرە بەرەش گەمارۆی نوێی بە سەر کەسایەتییە حەقیقی و حقوقییەکانی کۆماری ئیسلامی دا سەپاند و ئەو ڕژیمەی تووشی کێشەی گەورە کردەوە. سیاسەتی ئەمریکا لەوبارەیەوە سەپاندنی ئەوپەڕی گوشارەکان بوو بۆ سەر کۆماری ئیسلامی بۆ بە سفر گەیاندنی هەناردەی نەوت و وشک کردنی سەرچاوە ئابوورییەکانی بۆ بڕینی دەستی کۆماری ئیسلامی لە ئاژاوەگێڕی و دەست تێوەردانە دوژمنکارانەکانی لە ناوچە.\nڕاپۆرتی ئەو کۆمپانیایانەی کە شوێنپێی نەوتهەڵگرەکان هەڵدەگرنەوە و چاودێری بەندەر و سنوورە گومروکییەکان دەری دەخەن کە هەناردەی نەوتی ئێران بۆ ژێر ٥٠٠ هەزار بۆشکە لە ڕۆژدا دابەزیوە. ئێرانێک کە بودجەکەی لە سەر بنەمای فرۆشی ڕۆژانەی ١،٥٠٠،٠٠٠، بۆشکە بە نرخی ٦٤ دۆلار بەستووە، ئەو ڕژیمەی تووشی کورتهێنانێکی بێ وێنەی بودجە کرد. کۆماری ئیسلامی بۆ قەرەبووی ئەو کورتهێنانە دەستی بە پیلان و پرۆژە ڕیازەت تەڵەبەکانی دا. هەوڵی داوە لە ڕێگەی تەیارە و سەیارەوە پارەکان لە بانکە جیهانییەکان بە شێوەی کەش بگەڕێنێتەوە بۆ ئێران، دەست بە سەر پووڵی ئەمانەتی کارەمەندان و سەرمایەگوزارانی ناوخۆی و خەڵکی ئاسایی و مەدەنیدا بگرێت لە بانکەکان، بە ڕەش و بە قاچاخ نەوت بفرۆشێت (لە ڕاستی دا هەرزان فرۆشی بکات). هەموو ئەو پیلانانەی سەری نەگرت. ڕەنگە دوایین شت کە دەبێت بیکردبایە دەست بردن بوو بۆ یارانەکان (سۆبسید و یارمەتییە دەوڵەتییەی کە بە خەڵک دەدرێت) و دەستیشی بۆ برد. ساڵانێکە دەوڵەت سوبسیدی بێنزین دەدات. ساڵی ١٣٥٧ کە بە جۆرێک لە جۆرەکان ئاگری لە خۆپیشاندانەکانی خەڵک دژی ڕژیمی شا بەردا، بەرز کردنەوەی نرخی بێنزین بوو لە ١ تمەن بۆ ١ تمەن و ٢ قڕان بوو. بە واتایەکی دیکە ١٤ سێنی ئەمریکا. ئەمڕۆکەش بە بەراوردی نرخی تمەن و دۆلار ئەم ٣ (٣٠٠٠ تمەن) ئەوندە کردنەوەی نرخی بێزین لە ١٤ سێنتەوە دەبێت بە ١٥ سێنتی دۆلاری ئەمریکایی. بەڵام بۆچی بەرزبوونەوەی ١ سێنتی نرخی بێنزین دەبێتە ئەم ئاخێزە جەماوەرییە؟ و ئایا تاقە هۆکارە بۆ ڕژانی خەڵک بۆ سەر شەقام و ڕێ خستنی گەورەترین جووڵەی کۆمەڵایەتی مێژووی چل ساڵەی ڕابردووی خۆی؟\nئێران وڵاتێکی دەوڵەمەندە بە سامانە سەر زەمین و ژێرزەمینییەکانییەوە. ئێران ٢٠مین وڵاتی بەرینی گۆی زەوییە، لە بواری حەشیمەتەوە لە زومرەی ٢٠ وڵاتی پڕ حەشیمەتی جیهان دایە و خاوەن هێزێکی کاری گەورەی بەرهەم هێنە. خاوەنی کەش و هەوایەکی چوار وەرزەیە و زەوی و زاری بەپیتن بۆ کشت و کاڵ. لە برنج و گەنم و جۆ و پەتاتە و سەوزە و میوە و … تا دەگاتە دار و درەخت و جەنگەڵ ودەریا و ڕووبار و … شاخەکانی دەوڵەمەندن بە بەنرخترین کانزاکانی ئاڵتوون، و ئاسن و مس و جۆرەها فلزی بەقیمەت. لەگەڵ ئەوەش خاوەنی دووەم زەخیرەی نەوت و گازی سروشتی جیهانە کە بە ئاڵتوونی ڕەش ناسراوە. چۆنە کە ئەو زەوییە بە پتانسێل و دەوڵەمەندە خەڵکەکەی لەوپەڕی هەژاری و دەست کورتین دان؟ چۆنە بە پێی ئامارەکان زیاتر لە ٣٦ میلیۆن کەس لە حەشیمەتی ئێرانی لە ژێر هێڵی هەژاریدان؟ چۆنە بە هەزاران خەڵک لە گۆڕ دا دەخەون، یان نا لە سەر جادە و لە سەر کارتۆن دەخەون؟ چۆنە ڕێژەی لەش فرۆشی و گیرۆدەبوون بە ماددە هۆشبەرەکان دابەزیوە بۆ کوڕان و کچانی ژێر ١٠ ساڵ؟ چۆنە هیوا بە ژیان دابەزیوە بۆ ژێر ٦٠ ساڵ؟ چۆنە ڕەونەقی بازاڕ ئێران وا خەوتووە؟ چۆنە هەرچی خاوەن ئیدە و فکرە لە وڵاتەکەی ڕا دەکات؟ چۆنە هەرچی بیرمەند و ئازادیخوازە لە کونجی زیندان و سیاچاڵە؟ چۆنە جاددە و ڕێگاوبانی ستاندارد نییە؟ چۆنە فڕۆکە و ئۆتۆمبیل (ئەو ئامرازەی گواستنەوە) بۆتە قەبر و ڕۆحی سەرنشینانی دەکێشێت؟ چۆنە چۆم و ڕووبار لە مرۆڤی ئەو خاکە بوونەتە بکوژ؟ چۆنە پیر و بەساڵاچوو تا دەمی مەرگ بێ حەسانەوە دەچەوسێنەوە؟ چۆنە بە میلیۆن خەڵک لە خوێندن بێ بەش دەبن؟ چۆنە…\nهۆکارەکەی ڕوون و ئاشکرایە؛ ڕژیمی کۆماری ئیسلامی بە گونجاندنی شەریعەتی ئیسلامی شیعەی دوانزە ئیمامی پەیڕەوی ویلایەتی موتلەقەی فەقێ لە یاسای بنەڕەتی و دەستووری کارکردنی نیزام و دەوڵەت سەرچاوەی سەرەکییە. ڕژیمی دەسەڵاتداری نابەرپرس کە هەرچی دز و جەردەیە بەڕێوەی دەبات؟ دەسەڵاتی دەمارگرژی ئیدئۆلۆژیک، ناکارامە، گەمژە و نەزان، گەندەڵ و نابەرپرسیار هۆکارەکەیەتی.\nبە سیاسەتی هەڵە و چەوتەکانی، بە تەرخان کردنی سەروەت و سامانی میلیارد دۆلاری بۆ پرۆژە ناپێویست و شەڕەنگێزەکانی، دزی و تاڵان و تاراجی سەروەت و سامانی خەڵکی ئێران خەڵکی ئێرانیان بەم ڕۆژ ڕەشییە گەیاندووە.\nهەروا کە ناڕازییان لە جەرگەی خۆپیشاندانەکان بە دروشم و بە دەنگی بەرز دەیان وتەوە، کێشەی بێنزین و دۆخی خراپی ئابووری بیانوو و بەهانەیە و خەڵکی ناڕازی ڕاستەوڕاستە خودی ڕژیمی کۆماری و نیزامی سیاسی ئێرانیان کردووەتە نیشانە.\nئێرانی لە نزیکەی ٣٠ ساڵ لەمەوبەر و پاش هاتنە سەرکاری کۆماری ئیسلامی هەر چەند وەخت جارێک شاهیدی خۆپیشاندان و ناڕەزایەتی بەرینی کۆمەڵایەتی بووەتەوە. دە ساڵی یەکەمی پاش هاتنە سەرکاری کۆماری ئیسلامی بە هۆی تێوەگلانی لە شەڕی ناپێویست و ئیدئۆلۆژیکی لەگەڵ عێراق، (کە دەرفەتێکی ئاڵتوونی بوو بۆ کۆماری ئیسلامی بۆ سەرکوتی ناڕازیان و نەیاران و تەسفییە حیسابە ناوخۆییەکان) مەجال و دەرفەتی بۆ دەربڕینی ناڕەزایەتی و خەباتی جەماوەری نەهێشتبووە، بەڵام بە دوای کۆتایی هاتنی شەڕ لە ساڵی ١٣٦٨ لە ناوەند و لە ڕۆژئاوای ئێران و بە تایبەت لە ناوچە کوردستانییەکانی ئێران خۆپیشاندانی گەورە ئەنجام درا. ڕژیم و دەوڵەتی ئەوکاتی ڕەفسەنجانی بە توندی و بە خێرایی سەرکوت و خەڵتانی خوێنان کرد. دواترەکان لە ساڵی ١٣٧٧ خوێندکارانی زانستگای تاران خرۆشان کە بە خێرایی خوێندکارانی باقی شارە گەورەکانی دیکەی ئێرانی لێ کەوتەوە، بەڵام دەوڵەتی ئەو کاتی خاتەمی خۆپیشاندان و ناڕەزایەتی دەربڕینی خوێندکارانیان بە شێوەیەکی دڕندانە سەرکوت کرد و کوی دانشگایان خولقاند. پاش ١١ ساڵ و ئەمجار لە ساڵی ١٣٨٨ و بەدوای ئەو تەقەلوب و ساختەکارییە گەورەیەی لە بەناو هەڵبژاردنەکانی سەرۆک کۆماری دا کرا، بزووتنەوەیەکی گەورە لە تاران و شارە گەورەکانی دیکەی ئێران سەریان هەڵدا (بزووتنەوەی سەوز). ماوەی ئەم بزووتنەوەیە لە باقی بزووتنەوە جەماوەری و ئیعترازییەکانی پێشووتر زۆرتری خایاند. سەرەنجام ئەو بزووتنەوەیەش بە خولقاندنی کارەساتی گەورەی وەک کەهریزەک و دەستگیری سەرانی ئەو بزووتنەوەیە و حەسریان پاش چەند مانگ دایان مرکاندەوە. دواجار بەفرانباری ساڵی ١٣٩٦ و ئەمجارە بە ماوەیەکی ٨ ساڵە خۆپیشاندانە ئیعترازییەکانی ناسراو بە بەفرانباری ٩٦ ڕێ کەوت. ئەو خۆپیشاندانانە لە چاو باقی بزووتنەوە و خۆپیشاندانە سەراسەرییەکانی پێش خۆی گشتگیر تر و بەرفراوانتر بوو کە بە پێی ئامارەکان نزیک بە ١٠٠ شار و ناوچەی گرتەوە، ئەمجار خۆپیشاندانەکانی خەزەڵوەری ١٣٩٨ی هەتاوی و تەنیا بە مەودای ٢ ساڵ خۆپیشاندان و ناڕەزایەتی جەماوەری بەرفراوان لە ئاستی زیاتر لە ١٣٠ شار و ناوچەی ئێران هاتە ئاراوە.\nبە چاوخشاندنێکی خێرا بە سەر تایبەتمەندی و کەم و کوڕییەکانی هەرکام لە بزووتنەوە پێشووەکان دەر دەکەوێت بە تێپەڕبوونی کار ئەم بزووتنەوانە بەهێزتر، گشتگیرتر، بەرفراوانتر و فڕەلایەنتر بوون کە ئەمە لە ڕاستیدا دەرخەری بلووغی فیکری و سیاسی خەڵک و تێگەیشتن لە حەقیقەتی ڕەقی کۆماری ئیسلامیییە.\nبە بەراوردێکی سادەی نێوان ئاخێزی (بزووتنەوە) ڕۆژانی ڕابردوو لەگەڵ دوو بزووتنەوەی سەوز و بزووتنەوەی بەفرانباری ٩٦ دەردەکەوێت کە لە بزووتنەوەی سەوزدا بەشێک یان توێژێک لە کۆمەڵگا تێیدا بەشدار بوون کە بریتی بوون لە خەڵکی خوێندەواری شاری (گەورە شارەکان) و سەر بە چینی مام ناوەندی کۆمەڵگا کە تا ڕادەیەک ڕێبەرییەکەشی دیار بوو، بەڵام بەشداربووانی بزووتنەوەکەی بەفرانباری ٩٦ زۆرتر خەڵکی هەژار و فەقیر و گوندی و شارە بچووک و ناوچە پەراوێزییەکان تێیدا بەشدار بوون کە ڕێبەرییەکی دیاریکراوی نەبوو. دیارە هەرکام لەو بزووتنەوانە خاڵی لاوازی تایبەت بە خۆیان هەبوو، بەڵام ئەم ئاخێزەی ئەمجارە کە پێ دەچێت لە درێژەی باقی بزووتنەوە ئیعترازییەکانی پێشووی خەڵکی ئێران بێت بۆ بەهرەمەندی لە ژیانێکی ئاسوودە و کەشێکی کراوەتر، دوو بەربەست و مەحدوودییەتی بزووتنەوەکانی پێشووی نییە.\nیەکەم ئەوەی کە هیچ تەوەهۆم و ڕاڕاییەکی بەرامبەر بە ئەم باڵ و ئەو باڵی ڕژیم نییە و ساغە لەو بارەیەوە و دووهەم ئەوەی کە ئەگەر لە بزووتنەوەی سەوز چینی مام ناوەندی شاری و خوێندەوار بەشدار بوون و لە بزووتنەوەی بەفرانباری ٩٦ چینی کرێکار و بەشی هەژار و فەقیری کۆمەڵگا بوون، ئەمجار هەر دوو بەرەکە تێید بەشدار بوون و ئەم سنوورە و دابەشکارییە نەماوە.\nکۆماری ئیسلامی و یان هەر کەسێکی دیکە سەرێکی بەو ڕژیمەوە بێت، تێدەکۆشێت ئەم جیاکار و دابەش بوونە بێنێتە ئاراوە. خاڵی بەهێزی ئەم ئاخێزە کە ئۆمێدی بوون بە بزووتنەوەیەکی گەورەی لێدەکرێت کە سەرەنجام کۆماری ئیسلامی بە چۆک دادێنێ، ئەم گشتگیر و فرە ڕەهەندییەیەتی.\nخاڵێکی جێی سرنج دەربارەی تایبەتمەندییەکانی ئەم ئاخێزە (بزووتنەوە) ئەوەیە کە ڕێبەرێکی دیار و ئادرەسداری نییە. فارس وتەنی عدو شود سبب خیر اگر خدا خواهد! ڕەنگە ئەمەش بە باشە بۆ بزووتنەوەکە هەڵگەڕێتەوە، چونکا ڕێبەری ئەگەرچی دەتوانێت گرنگ و یەکلای کەرەوە بێت، بەڵام بەهەمان ڕێژەش مەترسی ئەوە هەیە کە بە سەرکوت و کوشتن و دەسگیری ڕێبەر و ڕێبەرەکانی بزووتنەوەکەش بخەوێنن و دەمکوتی بکەن.\nژنی دوو گیان بەر لە بەدنیا هێنانی کۆرپەلەکەی لە چندین کاتژمێر لەمەوبەرەوە ژان دەیگرێت، ژانەکان دوور و کورت ماوەن، بەڵام تا لە ساتەوەختی هاتنە دنیای کۆرپەلەکە نزیکتر دەبێتەوە، ژانەکان پەیتا پەیتاتر و نزیکتر دەبنەوە و سەرەنجام بە هاتنە دنیای کۆرپەلەکە جیهانێکی نوێ لەو ساتەوە دەست پێ دەکات. ئێران خانم دوو گیانە و بزووتنەوە و ئاخێزەکانیش ژانی بەدنیا هێنانی ئەم جیهانە نوێیەن. بزووتنەوەکان دوورتر و کورت مەودا تر بوون. تا دێت لە ساتەوەختی گۆڕان و خولقانی جیهانە نوێیەکە نزیک دەبینەوە. بزووتنەوەکان ئەمجارە کورت مەوداتر بە دوو یەکتر دا دێن، هەموو نیشانەن لەوەی کە گۆڕانێکی گەورە بەڕێوەیە. خەڵکی کورد زەرەرمەندترینە لە مانەوەی کۆماری ئیسلامی و بەهرەمەندترینیشە لە ڕۆیشتنی. مێژوو و کات باشترین ماما ن، گەلیش هێز و ورەکەیە. بە وریایی و وشیارییەوە ڕێگەخۆشکەین بۆ خولقاندنی جیهانێکی نوێی تەندروست و سەلامەت. ئاسۆی گەلی کورد ڕوونە، دوور بنواڕە دوور.\nئه‌م بابه‌ته 1530 جار خوێنراوه‌ته‌وه


سامانی وەستا بەکر : لەنێو چنگی خۆتانە و پێی ناگەن. – WTARIKURD\nخۆشبەختی و هۆشیاری دوو چەمکن کە ئاوێتە و تەواوکەری یەکن کەچی ئەکرێ هۆشیاربیت و خۆشبەخت نەبی، بەڵام تا ئاستێکی زۆر سەختە خۆشبەخت بیت و هۆشیارنەبی، کەواتە لێرەوە ئەگەینە ئەو ڕاستییەی بۆ بەدەستاهێنانی ژیانێکی باشتر و خۆشبەختی پێویستە هۆشیاربی.\nهۆشیاری کۆمەڵگە و هۆشیاری تاک ئەو سەرچاوەیەن کە ژیانێکی شایستەتر دەستبەر دەکا و ئازادی بیر و یەکسانی کۆمەڵایەتی و ڕیزگرتنی خود و بەرامبەر خود ئەچەسپێنێ. هەر لە ڕێگەی هۆشیارییەوە ڕێسا و یاسایەک دەستەبەربکرێ کە وەک مردن کەس لێی بێبەش نابێ.\nو: ڕۆشنبیری پەیوەست نیە بە خوێنەوەی زۆرەوە، بەڵکو پەیوەستە بە نوێخوازییوە.\nو: کەسی ڕۆشنبیر ئەو کەسەیە کە هەمیشە خۆی نوێ ئەکاتەوە و ڕازی نابێ ئەمڕۆی لە دوێنێ بچێ و سبەینێشی کۆپی ئەمڕۆ بێ، بەڵام ئەبێ ئەمڕۆی باشترینبێ.\nو: بە متمانە دروست کردن لە ڕێگەی پاک-بێژی، ڕاست-بێژی و کورت-بێژی.\nو: گرنگی بە ناوەرۆکی باسەکەبە نەک بە دەنگ بەرزکردنەوە، چونکە “نمەی باران گوڵەکان ئاودارو بۆن خۆشدەکات نەک شەست و ڕەهێڵە”.\nو: مەرج نیە بتوانی هەموو شتێک بگۆڕی، بەڵام گرنگە هەموو ئەوەی لە تواناتایە بەکاریبهێنی تا گۆڕانکاری بکەی.\nو: زیرەکی بە تەنها بەس نیە، بەڵکو گۆڕانکاری بەوانە ئەکرێ کە مێشک و ئەقڵیان بە باشی بۆ باشە بەکارئەهێنن.\nو: زیرەکی ئەو شتە نیە کە ئەیزانی و درکی پێئەکەی چونکە زانست و مەعریفە دیاری کراوە و ئەوەیە کە ئیستا ئەیزانیت، بەڵکو زیرەکی ئەو خەیاڵە کە هەوڵ ئەیەیت پێی بگەیت و بێ ماندووبوون ووچانی بۆ ئەکەیت.\nو: زیرەکی پێوەری نیە، بەڵام هەموو ئەوانەی ڕۆژانە خۆیان نوێئەکەنەوە و توانایان هەیە بگۆڕێن بەرەو باشتر زیرەکن. لە کۆنا ووتوویانە ئەوەی “لە پشتی ئەسپ و بەردەمی گا ڕانەوەستێ و لە جاهیلیش نزیک نەکەوێتەوە زیرەکە”.\nپرۆفیسپرو زانای چینی “لاوتسو” ئەڵێ (چاودێری بیرکردنەوەکانی من مەکە چونکە ئەبن بە ووشە، بەڵام چاودێری ووشەکانی خۆت بکە، چونکە ئەبن بە کردار، چاودێری کردارەکان بکە، چونکە ئەبن بەخوو، چاودێری خووەکان بکە چونکە ئەبن بە کەسایەتیت، لە کۆتایشا چاودێری کەسایەتیت بکە چونکە دواڕۆژ دیاری ئەکا).


لێدوانی بەکارھێنەر:Bgmaster - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا Bgmaster!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەڕۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لەسەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٣٧٬٣٦٦ وتار و ١٧١ بەشداربووی چالاکی ھەیە.\n⇐ئارام وتووێژ💭 ٢١:٣٨، ٣ی ئایاری ٢٠١٩ (UTC)[وەڵامدانەوە]\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Bgmaster&oldid=617226»\nئەم پەڕەیە دواجار لە ٢١:٣٨ی ٣ی ئایاری ٢٠١٩ نوێ کراوەتەوە.


جاما جیهانی ل رۆسیا دەستپێ دکەت - وارمیدیا\nجاما جیهانی ل رۆسیا دەستپێ دکەت\nمێژوویا به‌لاڤكرنێ: 2018/06/14 - 5:47 م\nجاما جیهانی یا تەپا پێی نها ل رۆسیا دەستپێ دکەت و پشتی ئاهەنگا دەستپێکی، ئێکەم یاری دێ د ناڤبەرا رۆسیا و ئەرەبستانا سعوودیێ دا هێتە کرن.\nنها ب فەرمی رێورەسمێن جاما جیهانی ل یاریگەھا لۆزنیکی ل مۆسکۆ دەست پێ دکەن و ئاھەنگێن مەزن بۆ دەستپێکرنا هەڤڕکیێن جاما جیهانی دھێنە کرن، ژمارەکا کەسایەتیێن جیھانی یێن مینا ڤلادیمێر پۆتین، سەرۆکێ رۆسیا و ژمارەکا یاریکەرێن دێرینێن ته‌پاپێى پشکدار بووینە.\nد خشتەیێ یارییان دا ئەڤرۆ تنێ دێ یاریا د ناڤبەرا رۆسیا کو وەلاتێ مێڤاندارە و ئەرەبستانا سعوودیێ دا ل مۆسکۆ هێتە کرن، هەڤڕکی تا مەھەکا دی دێ بەردەوام بن و ل ھەمان رۆژ ل مەھا بھێت، دێ یاریا فینالێ ھێتە کرن.\nد مۆندیالا ئەفسالە دا وەک ھەر جار پشکا ھەرە مەزن یا پشکداران ژ کێشوەرێ ئەورۆپا نە کو چاردە ھەلبژارتی نە، ژ کێشوەرێن ئەمریکا ژی هەشت ھەلبژارتی و پێنج هەلبژارتیێن دی ژ کیشوەرێ ئەفریقیا نە و هەروەسا ژ ئاسیا چار و زێدەباری ئۆسترالیا پشکداری ڤێ مۆندیالێ بووینە.\nدگەشتێن وار یێن سپۆرێ دا نووچە و زانیاریین زێدتر لبارا مۆندیالا دوهزار و هەژدێ یا رۆسیا دێ بۆهه‌وه هێن دیارکرن.\n2019/03/19 - 7:44 م


کۆدی پرسیار : 17360\nكێشەیەكم هەیە ئەویش ئەوەیە بە كەمترین بۆن دڵم تێكئەچێ و ئەڕێمەوە نازانم هۆكاری چی بێت؟\nئەمەی باسی دەكەیت كاردانەوەیەكی جەستەییە. زۆرجار رێكدەكەوێت كەسێك بە دیمەنێك یان بە بۆنێك یان لە بارودۆخێكی دیاریكراودا تووشی ئەو حاڵەتە دەبێت. هۆكارەكەی زۆر ئاڵۆزە كە تێكەڵەیەكە لە هەستیاری و خەسڵەتە بۆماوەییەكان و رەنگە ئەزموونی رابوردووش. باشترین رێگا ئەوەیە دووربكەویتەوە لێی. بەڵام رێگەی تریش هەیە كە بریتییە لە راهێنانی ئەو كەسە بە ماوەیەكی دوورودرێژ لەسەر بۆنە جیاجیاكان هەرجارەی بۆنێك بەڵام ئەمە كاتێكی زۆر دەبات و پێویستە لەژێر چاودێری پزیشكی تایبەتی هەستیاریدا بێت. رەنگە لە پڕێكیشدا نەمێنێت بەتایبەت ئەگەر هۆكارەكانی دەروونی بن.\nکۆدی پرسیار : 17352\nتەمەنم 17 ساڵە لە پۆلی 12م ساڵەكانی تر زۆر باش بووم لە خوێندن نمرەكانم بەرز بوون ، بەس ئەمساڵ خراپ بوومە ماوە ماوە سارد ئەبمەوە هیچ ناخوێنم ، ئەو كاتانەی كە سارد ئەبمەوە ئەزانم هی ئەوەیە كە ئامانجم نیە هاندەرێكم نیە بۆ ئەوەی بەردەوام بم، و كاتێك كە ئەخوێنم بە كاتێكیی زۆر ئەنجا بابەتێكی زۆر كەم تەواو ئەكەم جا ئەگەر ئەو بابەتە پێشتریش خوێندبێتم من هەر بە كاتێكی زۆر تەواوی ئەكەم،زۆر هەوڵ ئەدەم ورەی خۆم بەرز ئەكەمەوە..\nپۆلی 12 بەداخەوە لە سیستمی پەروەردەیی ئێمەدا قۆناغێكی یەكلاكەرەوەیە لە چارەنووسی خوێندن و پیشەی داهاتووماندا. بۆیە ئاساییە خوێندكار لە باری دەروونی و كۆمەڵایەتیەوە گوشاری زۆری بۆ بێت. ئەو نیشانانەی باسیان دەكەیت هەموویان كاردانەوەن بەرامبەر بە ترس. ترس دەبێتە هۆی دروستبوونی دڵەڕاوكێ و نیگەرانی. دڵەڕاوكێش ئەگەر درێژەبكێشێت بۆی هەیە مرۆڤ تووشی خەمۆكی بكات واتە هیچ پاڵنەر و ئامانجێك لە ژیانیدا بەدی ناكات. مەترسە ئەمانە هەمووی كاتیین و قابیلی چاكبوونەوەن ئەگەر متمانەت بە خۆت زیاد ببێتەوە. خۆت بەراورد مەكە بەو كەسانەی كە لە تۆ باشتر یان زیاتر دەخوێنن یان نمرەی بەرزتر وەردەگرن یان بارودۆخی باشتریان هەیە. هەموو مرۆڤێك بێهاوتایە و ئاساییە جیاوازیی زۆر هەبێت لە توانای فێربوون و كاردانەوەماندا بەرامبەر بە ململانێكان. خۆت پابەند بكە بە خشتەیەكی رۆژانەی ژیانەوە كە هەم كاتی گونجاوت هەبێت بۆ خوێندن و هەم بۆ خەوتن و هەم بۆ حەسانەوە و تێكەڵبوونی كۆمەڵایەتی لەگەڵ كەسوكار و هاوڕێكانتدا. بیست خولەك بە مێشكێكی ئارامەوە سەعیكردن هێندەی چەندین كاتژمێر سوودی زیاترە ئەگەر مێشكت سەرقاڵ بێت بە بیركردنەوە لە شتیترەوە یان خوێندن ماندووی كردبێت. خەو زۆر گرنگە بۆ تۆ لانی كەم رۆژی حەوت بۆ هەشت كاتژمێر بخەوە. خۆت جەستەی خۆت لە هەموو كەس باشتر ئەناسیت. هەموو سەعاتێكی خوێندن 10 بۆ 15 خولەك دابنێ بۆ حەسانەوە و گۆڕینی جەوی شوێنەكەت. گوێگرتن لە مۆسیقای ئارام، خۆراكی تەندروست بەسوودن بۆت. هەوڵ بدە كاتت بە فیڕۆ نەدەیت بەڵام ئەوكاتانەش كە دەزانیت تەركیزت نەماوە زۆر لە خۆت مەكە. پشت ببەستە بەوكاتانەی كە مێشكت سافترینە. بۆ نموونە دەستبەجێ دوای هەستان لە خەو یان لەكاتێكدا كە هەست بە دڵخۆشی دەكەیت. لە مەسەلەی خوێندندا هەركەسە و شێوازێكی تایبەت بە خۆی هەیە بەڵام كورتكردنەوەی بابەتەكان و نووسینەوەی بە شێوازی خۆت زۆر گرنگە بۆ ئەوەی كە لەكاتی پێویستدا بیرت دەكەوێتەوە و هەموو زانیارییەك ببەستە بە شتێكەوە. ئەگەر هەست بە دڵەڕاوكێ و گوشاری زۆر دەكەیت دەتوانیت لەژێر چاودێری پزیشكی پسپۆڕدا حەبێكی ئارامبەرخش بەكاربهێنیت. رەنگە پێویستیش بكات پەنا ببەیت بۆ كۆمەڵە ڤیتامینەكانی B كە بەشێوەی حەب هەن و گرنگن بۆ كردارەكانی مێشك. سوپاس بۆ بەكارهێنانی دكتۆر دواڕۆژ.\nکۆدی پرسیار : 17242\nمن كێشەی ناتوانایی سێكسی و زوو هاتنی سپێرمم هەیە و چارەسەرم وەرگرتوە و هەتا رادەیەك سوودی هەبووە، بەڵام چارەسەرەكان كاتین و ئەبێ بەردەوام بم لەگەڵیان. ئایا چارەسەری بنەڕەتی هەیە بۆ ئەم كێشەیە؟\nدكتۆر دواڕۆژ 26/12/2019\nلەو تەمەنەی بەڕێزتدا پێویستە دڵنیابین لە هەندێك كێشەی تەندروستی وەك شەكرە و گوشاری خوێن و بەرزبوونەوەی چەورییەكانی ناوخوێن، قەڵەوی، نەخۆشیە هۆڕمۆنیەكان، جگەرەكێشان و خواردنەوە كحولییەكان هەروەها باری دەوونی و كۆمەڵایەتیش كاریگەری هەیە. ئەگەر هاوژینەكەت هاوكار نەبێت لەگەڵتدا یان كێشەی كۆمەڵایەتی و دەروونیت هەبێت و بەبێ چارەسەر مابێتەوە ئەو حاڵەتە دروست دەكەن. سەردانی پزیشكێك بكە بۆ ئەوەی لەڕێگەی پشكنینی پزیشكی و پشكنینە تاقیگەییەكانەوە دڵنیایی دروست ببێت كە هیچ نەخۆشییەكی جەستەیی و دەروونیت نیە یان ئەگەر هەبوو چارەسەر بكرێت. سوپاس بۆ بەكارهێنانی دكتۆر دواڕۆژ.\nکۆدی پرسیار : 17198\nچووم بۆلای دكتۆر بۆ زیپكەی دەمووچاو، كرێم و جێڵی دەموچاو شتن و شروبێك و دژە خۆرێكی بۆ نووسیوم وێنەكەیم بۆ ناردوون و ئەم پرسیارانەم هەیە: 1- دژە خۆرەكە ئەساسی تێدایە پێستم چەورە ئایا ئاساییە ئەم دژە خۆرە بەكاربێنم؟ 2- ئەم دژە خۆرە چ پەیوەندیەكی بە زیپكەوە هەیە؟ نابێتە هۆی دروست بوونی زیپكە یاخود چ دژە خۆرێك بە كاربێنم باشە بۆ پێستی چەور؟\nدكتۆر دواڕۆژ 16/12/2019\nكرێمی دژەخۆر یەكێكە لەو بەرهەمانەی كە پێست دەپارێزن لە تیشكی سەروو وەنەوشەیی كە لە خۆردا هەیە. ئەوەی زانراوە ئەو كەسانەی پێستیان چەورە كرێمی دژەخۆر رەنگە ببێتە هۆی زیادبوونی كێشەكەیان. پرسیار لە پزیشكەكەت بكەرەوە ئەگەر دەزانیت پێستت زۆر چەورە یان سەیری پێكهاتەی دژەخۆرەكە بكە بزانە ماددەكانی لانۆلین یاخود بێنزۆفینۆن یان ئۆكتۆ كریلینیان تێدایە ئەگەر وایە باشترە بیگۆڕیتەوە بە دژەخۆرێك كە هیچكام لەو ماددانەی تێدا نەبێت. بەڵام بەشێوەیەكی گشتی ئەو كەسانەی كە عازەبەیان هەیە لە كەسانی ئاسایی زیاتر پێویستیان بە كرێمی دژەخۆرە. كەواتە كرێمی دژەخۆر واز لێ مەهێنە بەڵام ئەگەر پێستت چەورە دڵنیابە لە پێكهاتەكەی. سوپاس بۆ بەكارهێنانی دكتۆر دواڕۆژ.\nکۆدی پرسیار : 17134\nكچێكم تەمەنم 20 ساڵە، لە ملمدا ئەو بەشی پێی دەوترێت (سێوی ئادەم) زۆر دیارە، وەك هی كوڕان، ملیشم درێژە و دەنگیشم كەمێك گڕە، ئایا ئاساییە (سێوی ئادەم) وا دیار بێت؟\nدكتۆر دواڕۆژ 7/12/2019\nپشكنینی هۆڕمۆنی تێستۆسیترۆن ئەنجام بدە و ئەگەر ئاسایی بوو مانای وایە جێی نیگەرانی نییە و ئەگەر زیاد بوو پشكنینی زیاترت پێویستە و دەبێت چارەسەریش وەربگریت. سوپاس بۆ بەكارهێنانی دكتۆر دواڕۆژ.


هەڵبژاردن و خەرجییە بێ سنورەكانی\n10/7/2021 8:14:00 PM 39 جار خوێندراوەتەوە\nعێراق، نزیك دەبێتەوە لەوادەی هەڵبژاردنی پێشوەختە، كەبڕیارە لە(10) ئۆكتۆبەر ئەنجام بدرێت، لەناو كێبڕكێیەكی توندی لایەنەسیاسیەكاندا، لەگەڵ پەیڕەوكردنی یاسای هەڵبژاردنی تازە، كەپشت دەبەستێت بەچەند بازنەیەكی هەڵبژاردن، لەناوخودی هەرپارێزگایەكدا.\nبەپێچەوانەی هەموو خولەكانی پێشووی هەڵبژاردنەوە، بانگەشەی هەڵبژاردنەكان لە مانگێك پێش وادەی هەڵبژاردنەكانەوە دەستی پێ دەكرد، ئەمجارە بانگەشە لە 3 مانگ پێش وادەی هەڵبژاردن دەستیپێكردو بەردەوامیش دەبێت تا 24 كاتژمێر پێش ڕۆژی هەڵبژاردن، كەپێ ی دەوترێت بێ دەنگی هەڵبژاردن.\nبێگومان بەهۆی زۆری ماوەی بانگەشەوە، بارگرانی وتێچوونی زۆر لەسەر كاندیدان و لایەنە سیاسییەكان دەوەستێت. لەكاتێكدا یاسای عێراقی هیچ سەقفێكی بۆ خەرجی بانگەشە دیاری نەكردووە.\nخەرجییەكی بێ سنوور!\nتائێستاش دۆسیەی خەرجییەكان بۆ هەڵمەتی هەڵبژاردن لەعێراقدا، جێگای سەرنج و لێكۆڵینەوەی زۆرێك لەچاودێرانی بواری ئابورییە، لەگەڵ نەبوونی میكانیزمێك بۆ دیاریكردنی خەرجیەكان كەدەبێت كەس ولایەنەكان بەكاریبهێنن.\nهەر لەم بارەیەوە ووتەبێژی كۆمیسیۆنی باڵای سەربەخۆی هەلبژاردنەكان لەعێراق، جەختی كردەوە كە یاسای عێراقی هیچ سنورێكی دیاری نەكردووە بۆ خەرجی بانگەشەی هەڵبژاردنەكان. هەروەها كۆمیسیۆن ناتوانێت چاودێری بڕی پارەی خەرجكراوی لایەن وكاندیدەكان بكات لەهەڵمەتی هەڵبژاردندا.\nپەرلەمانی عێراقی یاسای لایەنەكانی لەساڵی 2015دا دەركرد لەم یاسایەدا هیچ برگەو ماددەیەكی باسی چۆنیەتی پارەداركردنی لایەنەكان ناكات و لایەنەكان سەربەستن لەبڕو چۆنیەتی خەرجكردنی سامانەكانیان.\nگومانی تێدا نی یە، نەبوونی یاسایەك بۆ دیاریكردنی خەرجكردنی پارە، لەهەڵمەتی هەلبژاردندا دەبێتەهۆی پەنابردنی لایەنەكان بۆ دەستكەوتنی پارە لەسەرچاوەی دەرەكییەوە.\nزۆربەی زۆری وڵاتان، بەیاسا بڕی پارەی خەرجكراویان دیاریكردووە، كەپێویستە لایەنەكان و كاندیدەكان لەماوەی هەڵمەتی هەڵبژاردندا لەڕێگەی كردنەوەی حسابی بانكییەوە، ئەمەش لەیاسای ئەحزاب و یاسای تازەی هەڵبژاردنی عێراقیدا باس نەكراوە.\nدیارینەكردنی بڕی پارەی خەرجكراو بۆ بانگەشەی هەڵبژاردن، دەبێتەهۆی پەنابردنی زۆرێك لەلایەنەكان بۆ سەرچاوەی پارەداركردنی دەرەكی وئیقلیمی، بێ گومان ئەمەش لەداهاتوودا ڕەنگدانەوەی سلبی دەبێت لەسەر ئەندامانی ئەنجومەنی نوێنەران.\nبەهۆی دەستكراوەیی لایەنەكان بۆ بانگەشەی هەڵبژاردن و كێبڕكێ ی لایەنەكان و كاندیدەكان، وادەكات نزیكەی (150) ملیۆن دۆلار خەرج بكەن.\nبەشێكی تێچوونەكانی لایەن وكاندیدەكان، بۆ لەچاپدانی پۆستەرو ریكلام و كەمپینەكان دەبێت.\nلەلایەكی ترەوە، بەهۆی زۆری ماوەی بانگەشەوە، زۆرێك لەلایەن وكاندیدەكان، پارەیەكی زۆر خەرج دەكەن، ئەمەش كاریگەری هەیە لەسەر كۆی پارەی تەرخانكراو بۆ بانگەشەكان.\nلەم نێوەندەدا، لایەنەسیاسیە گەورە وكاندیدەدەوڵەمەندەكان سوود لەم كاتە دەبینن، بەپێچەوانەی لایەنەسیاسیە بچوكەكان.\nسەرچاوەی پارەداركردنی لایەنەكان\nئاشكرایــــە، سەرچاوەی پارەداركردنی كوتلەو لایەنەسیاسییەكان لەدوو ڕێگاوە دەبێت، یان ئەوەتا پارەداركردنیان دەرەكی یە لەڕێگای وەبەرهێنانی دەرەكی سامانی حزبەكان و هاوكاری وڵاتانی ئیقلیمی ڕاستەوخۆ، یان پارەداركردنی ناوخۆ، كەلەڕێگای پارەو سامانی سیاسی و گرێبەستەحكومییەكان وقۆستنەوەی دامودەزگاكانی دەوڵەت و پڕۆژەبازرگانییەكانی لایەنەكانەوە دەبێت.\nهەرچەندە سەرۆك وەزیرانی عێراق(موستەفا كازمی) ئاشكرای كردووە، كە نابێت لایەن وكاندیدەكان، دامودەزگای حكومی بقۆزنەوە لەبەرژەوەندی خۆیان وحزبەكانیان.\nهەروەها كازمی ئاشكرای كرد، لەماوەی ڕابردودا هەندێ سكاڵا هەبوون لەبابەتی قۆستنەوەی موڵك وماڵی دەوڵەت لەلایەن هەندێ وەزیری كاندید وبەرپرسان كەپاڵپشتی سیاسیان هەیە لەحكومەتدا.\nهەموو ئەمانە و پارەبەخشینەوە بەسەر لایەنگرو دەنگدەران و خێڵ وبنەماڵــەو عەشیرەتەكاندا، تێچوونەكانی بانگەشە گەورەترو زیاتر دەكەن.\nخەرجی وبودجەی كۆمیسیۆن\nخەرجی وتێچونی خودی كۆمیسیۆن و پرۆسەی دەنگدان لەرۆژی هەڵبژاردندا، گەورەترین تێچوون و خەرجییە لەسەر بودجەی گشتی عێراق و بارگرانییەكی ترە لەسەر شانی هاونیشتیمانیان.\nبەپێ ی زانیارییەكان، هەڵبژاردنی 10 ئۆكتۆبەری ئەمساڵ، بەنزیكراوەیی نزیكەی (250 بۆ 300) ملێون دۆلاری تێ دەچێت.\nتێچوونەكانی هەڵبژاردن، دابەش دەبن لەنێوان كرێ ی كارمەندانی كاتی ڕۆژی دەنگدان و تێچونی كارتی دەنگدان و ئامادەكارییەكانی تری لۆجیستی لەوانە، ئامێرەئەلیكترۆنیەكان.\nشایانی وەبیرهێنانەوەیە، كەیاسای بودجەی گشتی عێراق، بۆ ساڵی دارایی 2021 پارەداركردنی بودجەی كۆمیسیۆنی گشتی هەڵبژاردنی بە بڕی (327.5) ملیار دینار،(224.3 ملیۆن دۆلار) دیاریكردووە.\nكۆتا هەڵبژاردنی پەرلەمانی پێشوو ساڵی 2018 نزیكەی (296) ملیار دینار عێراقی تێچوونەكەی بووە، واتە نزیكەی(224.6) ملیۆن دۆلار، بەپێ ی نرخی ئاڵووێری دۆلار بەرامبەر دینار لەوكاتەدا كە(1200 دینار بۆ هەر دۆلارێك بوو)\nلەلایەكی ترەوە، بەهۆی لاوازی دەزگاكانی چاپ وبڵاوكردنەوە لەعێراقدا، چاپكردنی كارتی دەنگدان وكارتی بایۆمەتری، لەدەرەوە هاوردە دەكرێن، هاوردەكردنی ئامێری دەنگدانی ئەلیكترۆنی و ڕاهێنانی تیمەكان وكارمەندان و پرۆسەكانی تر، تێچون و خەرجییە لەسەر بودجەی تەرخانكراو.\nبەپێ ی زانیارییەكان، تێچوونی تەنها یەك كارتی دەنگدان، نزیكەی (3) دۆلارە!\nئاماژەكان ئەوە دەردەخەن كەتێچوونی هەڵبژاردن لەعێراقدا زۆر بەرزە وناگونجێت لەگەڵ دەرهاویشتەكانی هەڵبژاردنەكاندا، هەر بۆ نمونە دوای دووساڵ لەهەڵبژاردنی خولی چوارەم، كابینەكەی دكتۆر عادل عەبدولمەهدی دەستی لەكاركێشاوە وخەرجییەكی زۆر لەسەر عێراق كەوت.\nلەلایەكی ترەوە، بەهۆی گرێبەستی كۆمیسیۆن لەگەڵ (400) هەزار فەرمانبەری كاتی، تەنها بۆ رۆژی هەڵبژاردن، نزیكەی(41) ملیۆن دۆلار تێچوونیەتی.\nئەمەش وادەكات تێچوونەكانی هەڵبژاردنی پەرلەمانی پێشوەختە، زیاتر لەبڕی بودجەی تەرخانكراوی كۆمیسیۆن زیاتر بێت، كەپەرلەمانی عێراقی بەیاسا بۆی دیاریكردبوو.\nهەروەها لەپێناو سەلامەتی پرۆسەكە وبەدەستهێنانی ئامانجەكانی هەڵبژاردنەكە، حكومەتی عێراقی بەهەزاران كارمەند وپۆلیس و هێزەكانی ناوخۆ و تەنانەت هەندێ لەهێزەكانی سوپای عێراقی لەئامادەباشیدان، ئەمەش بێگومان تێچوونێكی ترە ودەچێتەپاڵ سەرجەم تێچوونەكانی ترەوە.\nئەم هەڵبژاردنە گرنگیەكی تایبەتی هەیە، بەوەی كە هەڵبژاردنێكی پێشوەختەیە ودەرئەنجامی هەموو ئەو خۆپیشاندانە بەرفراوانانە بوو، كەلەئۆكتۆبەری 2019 دەستی پێكرد وبەردەوام بوو، بۆ داواكاری چاكسازی باروگوزەران و كەمكردنەوەی گەندەڵی و ڕەخساندنی هەلی كار.


هاوپەیمانی هیوای کوردستانی…. – hkkurdistan\nHome 6 ئەرشیفی بابەتەکان 6 هاوپەیمانی هیوای کوردستانی….\nهاوپەیمانی هیوای کوردستانی….\nژمارەیەک لەئەندام پەرلەمانە کوردەکان لە پەرلەمانی عێراق، هاوپەیمانیەتیەکیان بەناوی” هاوپەیمانی هیوای کوردستانی” پیکهێناوە… کە زۆرجاریش وەکو گروپ ١٥ نەفەری ناویان دەبرێت… ئەم گروپە، پیکهاتوون لە کۆکتێلێک لەئەندامانی گۆڕان، یەکێتی و ئیسلامی و سەربەخۆ!.\nئەم گروپە ئامانجی خۆیان لە پێکهێنانی ئەم هاوپەیمانیەتیە ئاوا دەخەنەڕوو کە نوێنەرایەتی بەرژەوەندی نەتەوەیی کورد و بەرگری لە مافە دەستورییەکانی!! خەڵکی کوردستان لە عێراقدا، دەکەن.\nزوربەی زۆری ئەم ئەندام پەرلەمانانە، بریتین لە تۆراوەکان لە حزب و ڕێکخراوە سیاسییەکانیان، بێ ئەوەی وازهێنانی خۆیان راگەیاندبێت… واتە بە تۆراوی لە حزب و رێکخراوەکانی خۆیان، وەکو کەسایەتی سەربەخۆ. هاوپەیمانیەتیەکیان دروست کردووە، دژی سیاسەتی حزب و ڕیکخراوەکانی خۆیانن لەناو هەرێمدا، بەتایبەتیش ناڕازین بە پاشکۆیەتیان بۆ سیاسەتەکانی پارتی، وە نیگەرانن لە بەشداری حزبەکانیان لە حکومەتی دەستڕۆشتوی پارتییدا. هاوکات نەیار بە سیاسەت و دنیا بینی پارتین لەمامەڵە لە بەغدا و هێزە سیاسیەکانیاندا.\nئەم گروپە، لەلایەکەوە دەیانەوێت شانی خۆیان لە سیاسەت و بەشداری حزبەکانیان لە حکومەتی هەرێمدا خاڵی بکەنەوەو و بێبەری خۆیان لە مامەڵە و سیاسەتی حزبەکانیان رابگەیەنن، لەلایەکی تریشەوە دەیانەوێت وەکو گروپێکی نەیار بەرامبەر بە سیاسەتی پارتی بوەستنەوە و لە بەغداش بانگەشەی بەرگری لە مافە دەستوریەکانی خەڵکی کوردستان دەکەن. ئەم گروپە و حزبەکانیان، لە کوردستاندا نەیانتوانیووە و دورو نزیک نوێنەرایەتی خەڵکی کوردستان بکەن. بانگەشەی بەر لە هەڵبژاردنەکانیشیان، لە جیگای ئەوەی کەمترین ئاڵوگۆر بەسودی جەماوەری بێبەش بەدوای خۆیدا بهێنێت، ژیانی خۆیان و خانەوادەکانیانی گۆڕیوە بە ژیانی فیرعەونی لەسەر حسابی برسێتی و بێکاری و نەداری ملیۆنی خەڵکی کوردستان.\nبەجیا لەوەی پەرلەمان چ کاریکاتۆرێکە بەدەست دەستەو تاقمە میلیشیاکانی عێراق و وڵاتانی دەوروبەرەوە، هیچ گومان لەوەدا نییە، کە نەک گروپی ١٥ نەفەری و هاوپەیمانیەتیەکەیان نە سەرجەم فراکسیۆنە کوردیەکان، لە عێراقی ئیستادا، ناتوانن هەڵگری هیچ هیوایەک بن بۆ خەڵکی کوردستان و لەوەش زیاتر ئەم گروپە، ناتوانن هیچ رۆڵێک لە پەرلەمان و لە شەقامی عێراقدا بەسودی خەڵکی کوردستان بگێڕن… ئامانجیشیان دوور و نزیک ئەوە نییە… بە پێچەوانەی بانگەشەی خۆیانەوە کە گوایە دەیانەوێت نوێنەرایەتی خەڵکی کوردستان لە بەغدا بکەن، کاریان و پەیامیان روو لەخەڵکی کوردستان و شەقامی ناڕازییە.\nراستی ئەوەیە کە ئەم گروپە لەلایەکەوە پاشەکشە و داکشانی رۆڵی بلۆکی ناسیونالیستی کورد لە بەغدا و لەبەرامبەر هیزە بۆژوازییە عێراقیەکاندا دەبینن و دەیانەوێت بە دروستکردنی بلۆکێک و خۆ جیاکردنەوەیان شانی خۆیان لەو شکستە خاڵی بکەنەوە. لە لایەکی تریشەوە کاتێک دەبینن کە جەماوەری کوردستان بۆ ڕاماڵینی دەسەڵاتی بزوتنەوەی تاڵانچی بزوتنەوەی کوردایەتی هاتونەتە مەیدان، دەیانەوێت ڕۆڵ گێرانێکی نوێ بۆخۆیان دیاری بکەن.\nلە هەلومەرجێکدا کە لەلایەکەوە دەسەڵاتی سیاسی هەرێم روو لەپاشەکشە و هاوکات لەبەردەم تورەیی فراوانی جەماوەریدایە، لەلایەکی تریشەوە سەرجەم هێزە بەناو ئۆپۆزیسیۆنەکانی پیشوو وەکو گۆڕان و ئیسلامیەکان، متمانەیان لای جەماوەری کوردستان لەدەستداوە. ئەمەش وای کردووە جێگای هێز و لایەنی تری ئۆپۆزیسیۆنی بۆرژوازی خاڵی بێت. مایەپوچ بوونی رۆڵی هیزە بەناو ئۆپۆزیسیۆنەکان لە خانەوادەی بۆرژوازیدا، ئەو بوارەی کردۆتەوە کە گروپ و دەستە و تاقمی جۆراو جۆر، هەوڵی ئەوە بدەن وەکو بەدیل و بێنە مەیدانەکە و جڵەوی بزوتنەوەی نارەزایەتی جەماوەری بکەن و لە سودی ئەجندا و نەخشەی خۆیاندا کەڵکی لیوەبگرن. ئەم گروپەو هاوپەیمانی هیوای کوردستانی، دەیانەوێت ببنە بەدیلی شکستی هیزە ئۆپۆزیسیۆنەکانی پێشوو، کە زوربەیان خۆیان لەوێوە هەڵتۆقیون.\nئەم گروپە، ناویان لەخۆیان ناوە هاوپەیمانیەتی هیوای کوردستانی، تا لەدلێ بێ هیوای جەماوەری بە ئۆپۆزیسۆنی پێشوودا، هیوایەک ببەخشنەوەو جەماوەری تورەی کوردستان، بکەنە سەرمایەی رۆڵی سیاسی نوێیان. بە کورتیەکەی لە بەغداوە بە جیابوونەوە لە بلۆکی کوردی بەهۆی شکستیانەوە دەستیان پێکردووە، تا درێژەی کاریان لەئایندەی کوردستاندا درێژە پیبدەن و رۆڵی ئۆپۆزیسیۆنی بۆرژوازی لە دژی دەسەڵات لەکوردستاندا بگێڕن.\nدیارە پەیام و کاری ئەم گروپە، نە لە بەغدا و نە لە کوردستان بەشوێنێک ناگات. لە بەغداد، هەڵگری هیچ نەخشەو پرۆژەیەکی جیاواز لە حزبەکانی تری بزوتنەوەی کوردایەتی نین، جگە لە پرتەو بۆڵە و گێرانی رۆڵی هەواڵگری و هات و هاوار بۆ شەفافیەتی نەوت و فرۆشتنی، کە لەدەستی میلیشیاو مافیاکاندایە لەسەراسەری عێراق و کوردستاندا… تا ئەو جێگایەش بە کوردستان دەگەڕیتەوە، خەڵکی کوردستان، هەموو جۆرەکانی ئۆپۆزیسیۆنی بە کەسایەتیە بەهێزەکانی بزوتنەوەی کوردایەتیەوە ئەزموون کردووە، کە نەک بەشوێنێک نەگەیشت، بەڵکو لە بنەرەتدا بوونە فریاد رەسی دەسەڵات و هاوبەش لە سفرەی رەنگینی دەسەڵاتێکی تاڵانچیدا، بۆیە هیچ ئاسۆیەک نە بۆ ئەوان و نە بۆ ئەو گروپانەی تر، کە پیشتر ئەزموونکراون…\nلە ئیستای کوردستاندا شانسی پێگرتنی ئۆپۆزیسیۆنێکی تری بۆرژوازی کە بتوانێت رۆڵێکی بەرجەستە بگێرێت، نییە. زەمینەی چینایەتی و سیاسی و کۆمەلایەتی بۆ بەهێز بوونی بلۆکی چەپ و کۆمۆنیستی، زۆرترین شانسی هەیە، ئەگەر بتوانێت بژاردەی سیاسی خۆی بۆ کیشە بناغەیەکانی ئیستای کوردستان” لە موچە و نان و خزمەتگوزارییەکان، ئازادییەکان، پەیوەندی نیوان هەرێم بەغدا، و ئەڵتەرناتیفی دەسەڵاتدارێتی” بخاتەڕوو وە بەکردەوە رۆڵی رابەری و خاوەندارێتیەکەی لە ئەستۆ بگرێت.\nناوەراستی جەنیوەری ٢٠٢١